Ўзбекистон U-20 нимчорак финалда Грецияга қарши ўйнайди / CHAMPIONAT.asia\nЎзбекистон U-20 нимчорак финалда Грецияга қарши ўйнайди\n30 июн 2013 12:56\nЎзбекистон ёшлар терма жамоаси U-20 ЖЧ-2013 нимчорак финалида Греция ёшларига қарши тўп суради.\n29 июнь, шанба куни Уругвайга қарши ЖЧ-2013 гуруҳ босқичи сўнгги тур учрашувидан сўнг, Ўзбекистон ёшлар терма жамоаси гуруҳда 3-ўринни банд этди. Қайд этиш жоиз, Аҳмаджон Мусаев шогирдлари камида учинчи ўрин билан плей-оффга чиқиб бўлганликлари 3-тур доирасида 28 июнь куни ўтказилган ўйинлардан сўнг маълум бўлиб улгурганди.\nГуруҳларда 3-ўринларни эгаллаган терма жамоалар рейтингига кўра, Ўзбекистон ёшлар терма жамоаси 2-поғонадан жой олди. Бу эса, тақвимга кўра, Ўзбекистон ёшлар терма жамоаси 2 июль, сешанба куни Газиантеп шаҳрида «D» гуруҳи ғолиби Греция ёшлар терма жамоасига қарши тўп суришини билдиради.\nГреция ёшлар терма жамоаси Туркия давом этаётган жаҳон чемпионати баҳсларида амалдаги Европа вице-чемпиони мақомида иштирок этмоқда. Эстонияда бўлиб ўтган ёшлар ўртасидаги 2012 йилги Европа чемпионатида Костас Цанас шогирдлари жами бешта ўйин ўтказиб (шундан учтаси – гуруҳ босқичида), фақат икки марта ва фақат Испания ёшлар терма жамоасига – дастлаб, мусобақа стартида, сўнг ҳал қилувчи финал учрашувида мағлубиятга учраган. Испания гуруҳ босқичи доирасидаги баҳсда Грецияни биринчи бўлимдаги голлар ҳисобига мағлуб этган бўлса (2:1), финал учрашувида греклар салкам 80 дақиқа ҳимояда бехато ҳаракат қилишган. Греция, Европа чемпионати давомида, Эстонияни 4:1, Португалияни 3:2, ярим финалда эса, қўшимча вақтларда Англияни 2:1 ҳисобида мағлубиятга учратган.\nШундай қилиб, Ўзбекистон ёшлар терма жамоаси 2 июль, сешанба куни, Газиантеп шаҳридаги Комил Ўжак номли стадионда, Тошкент вақти билан 20:00да Греция терма жамоасига қарши ўйинни бошлайди. Ушбу жуфтлик ғолиби чорак финал босқичида 6 июль куни Ризе шаҳрида Франция – Туркия жуфтлиги ғолибига қарши майдонга тушади.


Каримов ва Мирзиёев сиёсати, грин карта...\n11.05.2021 17:36 0 6374\n— Мен мамлакатларни солиштиришни ёқтирмайман. Бошқа мамлакатларда элчи бўлиб ишлаётган ҳамкасбларимни ташвишга солишни истамайман. Ўзбекистондаги АҚШ элчиси сифатида айтишим мумкинки, Ўзбекистон минтақадаги муҳим давлатдир. Жиддий айтсам, Ўзбекистон АҚШ учун муҳим мамлакат саналади. Бунга ҳеч бўлмаганда учта сабабни келтиришим мумкин:\n— Ўзбекистон ҳар доим уникал имкониятларга эга бўлган. Бунга унинг жойлашиш ўрни, табиий бойликлари ҳам сабаб. У Марказий Осиё марказида жойлашган, бошқа қўшни мамлакатлар, жумладан Афғонистон билан чегарадош. Унинг ҳудуди катта, бой ресурлари, минерал бойликлари, нефти, гази ва бошқа табиий ресурлари мавжуд. Аммо, энг муҳими инсон ресурси, десам адашмайман.\nМамлакат аҳолиси саводли, бой маданият ва чуқур анъаналарга эга, тарих давомида қатор ютуқларга эришган. Ишонаманки, ҳозир аввалгидан ҳам кўра каттароқ имкониятлар мавжуд. Бу ердаги ёшлар сони жуд кўп. Статистикага қарасак, аҳолининг 64 фоизи 30 ёшдан ёш. Бу ўзига хос муаммоларни ҳам келтириб чиқаради. Ўзбекистон уларни иш билан таъминлаши, ўқитиши, таълимга алоҳида урғу бериши керак. Ёшларнинг салоҳияти ва билимлари ижобий нарсаларга айланиши мумкин. Масалан, Ўзбекистон тараққиёти учун янги бизнеслар, стартаплар очиш, ахборот технологиялари бўйича ишлаш каби соҳаларда ёшларнинг улуши катта бўлиши лозим. Менимча, биз тилга олган ислоҳотлар муваффақиятли бўлса, Ўзбекистоннинг келажаги ёрқин бўлади.\nЮқорида таълим ҳақидаги саволингизга жавоб беришда бир нарсани унутибман. Икки ҳафта аввал Қашқадарёга бордим (менимча, у сиз туғилган маскан, шундайми?), у ерга биринчи ташрифим эди. Менга жуда ёқди. Биз у ерда «Америка бурчаги» ташкил этдик. У «Баркамол авлод» марказида жойлашган. У ерга ёшлар, катталар бориб, АҚШ ҳақида маълумот олишлари, Америкада ўқиш имкониятларини билиб олишлари ва инглиз тилини ўрганишлари мумкин. Мен ўша марказни очишдан жуда хурсанд бўлдим. Биз Ўзбекистон бўйлаб шунга ўхшаш яна 6 та марказ очиш ниятидамиз.\nАҚШ интервю Даниел Розенблум


Украина собиқ президентини сўроқ қилиш бошланди | Qalampir.uz\nУкраина собиқ президентини сўроқ қилиш бошланди\nОлам\t24 Январь 16:07 4470\nУкраинанинг собиқ президенти Петр Порошенко 24 январь куни сўроқ қилиниш учун Давлат тергов бюросига келди. Бу ҳақда 112.ua хабар бермоқда.\nУни бюрога кираверишда тарафдорлари кутиб олди. Бинони қўриқлаш кучайтирилди. Собиқ президент Минск келишуви жараёнида давлатга хиёнат қилган ёки қилмагани бўйича сўроқ қилинади.\n21 январь куни Давлат хавфсизлик бюроси марказий аппарати раҳбари Олег Корецкийнинг сўзларига кўра, терговчилар бу борада барча зарур ҳужжатларни тайёрлашган.\nДавлат тергов бюроси Петр Порошенкога қарши 13 та иш очган. Улар қаторига давлатга хиёнат, жиноий йўл билан топилган даромадларни қонунийлаштириш ва суд идоралари фаолиятига аралашиш каби хатти-ҳаракатлар киради. Украина собиқ президенти бу ишларнинг аксариятида гувоҳ сифатида сўроқ қилинади. 2019 йилнинг ноябрь ойида сиёсатчи иккита иш бўйича шубҳа остига олинган эди.\nДипломат вояга етмаган қизни зўрлашда гумон қилинмоқда Помпео: “Украина Қримни бутунлай бой берди” “Американинг қўли бор”. Boeing фожиасининг янги тахминлари айтилди Украина Президенти бутун дунё нимани истаётганини айтди Лавров Boeing фожиаси нима сабаб рўй берганини айтди Украина Бош вазири истеъфо берди\n27 Февраль 13:17 43906\n27 Февраль 17:49 17128\n27 Февраль 18:27 15485\n27 Февраль 14:58 13837\n28 Февраль 21:35 13745


Норин троллейбус қатнайдиган дунёдаги энг кичик шаҳарлардан биридир - 0\n«Норин шаҳри» – Қирғизистондаги шаҳар, Норин тумани ва Норин вилоятининг маъмурий маркази. Аҳолиси – 40 049 киши (2017). Шаҳарнинг майдони 40,5 км ни ташкил этади.\nТоғ тизмасининг этагидаги Норин ҳавзасида, денгиз сатҳидан 2000 м баландликдаги Норин дарёси бўйида, Бишкек-Тўруғарт автомагистрали кесишмасида жойлашган. Шаҳардан 180 км шимолда, Иссиқкўл бўйида, Балиқчи темир йўл станцияси жойлашиб, Нориндан жануброқда чегара жойлашган Тўруғарт чегара пунктидан Хитойгача 186 км оралиқни ташкил қилади.\nИқлими кескин континентал, қиши деярли қорсиз ва ёзи нисбатан салқин. Июль ойининг ўртача ҳарорати +15 дан +30 даражагача, январда -15 дан -18 даражагача. Йиллик ёғингарчилик миқдори 200 дан 300 мм гача.\nАксарият Ўрта Осиё шаҳарлари сингари, Норин ҳам Шарқий Туркистондан (Қашқар) Марказий Осиёга савдо йўлларини кучайтириш учун пайдо бўлган. 19-асрнинг ўрталарига қадар бу ерда бундай шаҳар бўлмаган. 1868 йилда Россия империяси Ўрта Осиёни босиб олганидан сўнг бу ерда рус гарнизони жойлаштирилган ва шаҳар қурилиши бошланган. 1917-йилдаги октябрь инқилобидан сўнг Норин Қизил Армия назорати остига ўтди, аммо 1920-йилда Совет қўшинлари ва оқ гвардия ўртасида тўқнашув юз берди. Қонли урушдан кейин бу ерда Совет ҳокимияти ўрнатилди.\n1927 йили Норин ўша пайтда ташкил этилган Норин вилоятининг маъмурий марказига айланди. Шаҳар номининг этимологияси тўлиқ ўрганилмаган. Умуман, Норин / ноорин Марказий Осиёда от гўштидан таом деган сўзни англатади. Эҳтимол, бу ерда норин энг яхши тайёрланган бўлиши мумкин, чунки от Қирғизистон миллий ошхонасининг асосий таркибий қисмларидан биридир. Эҳтимол, шаҳарнинг номи мўғуллар қуёшли ёки хитойликлар тор деган айтилиши бўйича қирғизистонликларнинг Норинига ўхшаши билан боғлиқдир.\nБугунги кунда «Норин шаҳри» Норин эркин иқтисодий зонасида жойлашиб, Норин вилоятининг маданий ва маъмурий маркази ҳисобланади. Ҳудди шу ерда давлат, хусусий ва жамоат ташкилотларининг шаҳар ва вилоят бўйсунишидаги бош қароргоҳлари, Қирғизистон ташқи ишлар вазирининг консуллик бошқармаси, Тўруғарт божхона бошқармаси жойлашган.\nАсосий диққатга сазовор жойлари, Норин ва унга қўшни ҳудудлар ажойиб сайёҳлик салоҳиятига эга. Ҳудуднинг 70 фоизини тоғли, чиройли ва манзарали довонлар ташкил этганлиги сабабли, бўронли тоғ дарёлари, чуқур ғорлар, қор ва абадий музликлар, ҳайратланарли кўллар ва шаршаралар, шунингдек маҳаллий маданият- ушбу масканнинг ўзига хос тароватига айланган.\nНорин Тянь-Шань тоғлари бўйлаб сайёҳлик йўналишининг бошланиши бўлади. Бу жойда чўққиларга кўплаб кунлик пиёда ва отлиқ экспедициялар, Марко Поло архарлари ва тоғ эчкиларига ов саёҳатлари юргизилади (ҳозирда номаълум). Норин экотуризмни севувчилар учун ҳақиқий жаннатдир.\nЭҳтимол, Норин дарёси соҳиллари эртаклардагидек ажойиб манзаралари шаҳарнинг асосий сайёҳлик жойидир. Текисликларда у тинч ва сокин оқади, тоғларда эса ҳар хил шаклларда оқади. Барча томонга ўзининг баланд овозини эшиттириб, оппоқ кўпикли оқими билан тоғ бурчагидан жуда тез оқади. Дарё ҳар доим адреналинга чанқоқ бўлган танага жуда ёқимли бўлиши мумкин. Мамлакатнинг турли жойларидан чет ўлкалардан экстремалларни ушбу мураккабликдаги рафтинг тоифаларини ўзига жалб қилмоқда. Сувнинг кўпайиш даври апрелдан ноябргача, сатҳининг ўзгариши мавсумга боғлиқ. Мутахассислар рафтинг амалиётчиларига август ва сентябрь ойлари охирида энг барқарор сувда машқ қилишни тавсия этадилар.\n1994-йилда Норин шаҳрида троллейбус ҳаракати очилди. Норин троллейбусга эга дунёдаги энг кичик шаҳарлардан бири. 2015-йилнинг январидан бошлаб Норин автовокзалидан Балиқчи, Бишкек ва Қоракўлга ҳар куни автобус қатнови амалга оширилади.


Эрон мураббийи: «Биз бошқача режа билан майдонга тушгандик...»\nПайшанба, 09 Январ\nТаиландда 23 ёшгача бўлган футболчилар ўртасидаги Осиё чемпионати ўйинлари давом эттирилмоқда. Ўзбекистон ва Эрон жамоалари ўртасидаги ўйиндан (1:1) сўнг ҳар икки жамоа мураббийлари иштирокида матбуот анжумани ўтказилди. Унинг биринчи қисмида Эрон мураббийи Ҳамид Эстили қатнашди.\n«Ўйин қийин кечиши кутилганди. Ҳар қандай мусобақанинг илк ўйини қийин кечади. Бунинг устига биз амалдаги чемпионга қарши ўйнадик. Бугун жуда кўп имкониятлардан фойдалана олмадик. Айниқса иккинчи бўлимни яхши ўтказдик. Йигитларга яхши ўйин учун раҳмат демоқчиман.\nБиз қилган захиралар ҳам фойда берди. Меҳди Гаиди айниқса ўйинга яхши қўшилди. У таркибимиздаги энг яхши футболчилардан. Биз ўйинга бошқача режа билан тушганимиз учун мағлуб бўла бошлаганимиздан кейингина уни туширишга мажбур бўлдик. Ўйинга қайта олганимиздан хурсандман. Бизда индивидуал хатоларни ҳисобга олмасак, катта хатолар бўлмади. Биргина хато сабаб рақибга пенальти ишлаш имконини бердик.\nТошкентдаги жамоа билан ҳозиргисининг фарқи? Жамоада кўп нарсани ўзгартирдик, аввало футболчиларни. Бугунги футболчиларнинг кўпчилиги Тошкентдаги ўртоқлик ўйинларида қатнашмаганди. Биз тактикани ҳам ўзгартирдик ва жамоага ўзгаришлар яхши таъсир қилганини кўриб турибсиз»,— деб мураббийнинг сўзларидан истибос келтирмоқда Tribuna.uz мухбири.\nОФК Кубоги. «Сўғдиёна» голларга бой баҳсда ЦСКАни мағлуб этиб, пешқадамликни сақлаб қолди\nТемур Кападзе — Ўзбекистон билан расмий мусобақалар финалига чиққан олтинчи мураббий\nТемур Кападзе: «Ироққа қарши ўйиндаги воқеалардан сўнг, финални «Пахтакор»га кўчириш ҳақида ўйлаб ҳам бўлмайди»\nЯпония U-23 бош мураббийи: «Жалолиддиновнинг голидан кейинги ҳиссиётларимни тасвирлаб бера олмайман»


ИнтерФУТБОЛ :: «Жангга фақат ёшлар билан» ёхуд яна Жалолиддинов ҳақида...\n«Жангга фақат ёшлар билан» ёхуд яна Жалолиддинов ҳақида...\n«УЗБЕКСКАЯ КУХНЯ» «ЛОКОМОТИВ» (МОСКВА)НИНГ ЎЗБЕКИСТОНЛИК ЭҲТИМОЛИЙ ЯНГИ ФУТБОЛЧИСИ ҲАҚИДА. Россия чемпионати кўпчиликни ажаблантиришни яхши уддалайди, баъзида эса акси бўлади. Ҳаммаси воқеликларни ким қандай қабул қилишига ҳам боғлиқ. Кимлардир анчадан буён чемпионатда рўй бераётган воқеаларни циркка қиёслашади, айримлар эса ҳамон ҳайратланарли таассурот олишаётганини таъкидлашади. Шундай паллада Россия футболига ўзбек футболчиларининг янги авлоди кириб кела бошлади. Бир йил аввал Элдор Шомуродов ўзини кўрсатганди, ҳозир - Остон Ўрунов, келгусида бу ишни Жасур Жалолиддинов (Москванинг «Локомотив» клуби 18 ёшли ярим ҳимоячи билан 5 йиллик шартномани имзолади. Футболчи янги жамоаси таркибида 23-рақамда тўп тепадиган бўлди) амалга ошириши мумкин...\nЖалолиддинов - европалик журналистлар эътиборини ўзига қаратган ўзбекистонлик дастлабки ёш футболчилардан бири. Бу вундеркинд ўтган йили The Guardian талқини бўйича аниқланган «2002 йилда туғилган энг кучли 60 нафар футболчи» рейтингидан жой олди. Дарвеқе, мазкур рўйхатда «Барселона» аъзоси Ансуман Фати ҳамда «Ренн»дан Эдуардо Камавинга ҳам бор эди. Навоийлик йигит 2 йил аввал Ўзбекистон чемпионатида майдонга тушган энг ёш футболчи сифатида рекорд ўрнатганди. У Суперлига доирасидаги «Бунёдкор» - «Қўқон-1912» учрашувида қатнашган пайт 16 ёшу 80 кунлик эди. Ўтган йиги эса Жалолиддинов «Узбекская кухня» ва sports.ru сайтининг «Ўзбек футболидаги 30 нафар энг таъсири кучли шахс» рейтингидан жой олди.\nЖасур «Бунёдкор» академияси тизимига Самарқандда ўтказилган ўсмирлар ўртасидаги турнирдан кейин келган, ўша мусобақада йигитча тўп сурган жамоага айнан «қалдирғочлар» рақиблик қилишганди. Тўғри, «Бунёдкор» таркибидаги футболчилар бошқа жамоалар аъзоларига нисбатан 2 ёш катта эдилар. Шундай фарқ бўлишига қарамай (болалар футболида бу аҳамиятли, аслида), Жалолиддиновни дарҳол Тошкентга таклиф қилишди. Клуб йўналишининг ўзгарганини инобатга олсак (Ривалдо келган даврдаги катта маблағдан тортиб, академияни ривожлантиришгача), Жасурдан нимадир чиқмаса ҳам, «қалдирғочлар» ҳеч нарса йўқотмасдилар ва улар буни яширмадилар. Клуб анчадан буён асосий эътиборни ўз тарбияланувчиларига қаратмоқда. «Бунёдкор»да йўлга қўйилган скаутлар тизими «Пахтакор»никидан ҳам, «Насаф»никидан ҳам қолишмайди. Ҳа, клубдагилар ёшлар билан ишлашни қойиллатишади. Бунинг самараси ўлароқ, Жалолиддинов Черкизовога йўл олиш тараддудига тушди.\n3 ҳафта аввал мамлакат чемпионатидан ўрин олган «Бунёдкор» - «Локомотив» ўйинида ишладим. Жалолиддиновнинг ўйинини жонли тарзда кўриб, унинг тўп билан ақлли муомалада бўлишини кузатдим. Жасур аксарият ўзбек футболчиларидан фарқли равишда, ҳужум пайти пассивликка берилмайди. Майдоннинг рақибга қарашли ярмида футболчиларни алдаб ўтишдан тийилиб, асосан қисқа ва узун узатмаларга таянади. Бошланғич тезлик, ажойиб зарба ва техника Жасурни бошқа тенгдошларидан ажратиб туради. Хуллас, Жалолиддинов чемпионатдаги рақиблари фонида катталарга хос футбол кўрсатади, бу эса Москва «Локо»си учун айни муддао. Шомуродовнинг Карпин даврида ўсишига эътибор қаратсак, Жалолиддиновни ҳам бошқа позицияга ўтказмаслик, унинг ўйин услубига алоқаси йўқ кўникмаларга урғу бермаслик керак. У ўзи ўйнаётган чизиқда керакли барча жиҳатларга эга. Ўз навбатида, ҳар икки қанотда бинойидек тўп суриши мумкин.\nҲар доимгидек, Жалолиддиновнинг Россия клубига кўчиб ўтиши турлича қарашларни вужудга келтирмоқда. «Бу футболчи, ўйлашимча, Жоау Мариудан ҳам кучлироқ ўйнайди», - деди ўзбекистонлик ўйинчининг агенти Юрий Белоус. «Темирйўлчилар»нинг собиқ бош директори Илья Геркус эса бунга жавобан қуйидагича фикр билдирди: «Ўзбекистон миллий жамоаси Португалия термасидан қанча кучли бўлса, Жасур ҳам Жоау Мариудан шунчалик кучли». Бундай муносабатдан келиб чиқсак, Жалолиддинов РПЛ спорт жамоатчилигининг жиддий қизиқишига сабаб бўлди, бироқ бу эътибор минусга ишлаши ҳам ҳеч гап эмас. Деярли унинг келишидан олдин трансфер суммаси чамаси 300 минг евро эди, бир суткадан сўнг кўрсаткич миллионгача кўтарилди, ваҳоланки, бироз вақтдан кейин «Бунёдкор»нинг атиги 150 минг миқдорида компенсация олиши ҳақида гап-сўзлар тарқалди. Бу эса мазкур ҳолатда футболчиники эмас, унинг агентлари манфаатлари устунлик қилаётганини кўрсатмоқда.\nTransfermarkt порталида Жасурнинг вакили сифатида Soccer Career Agency контораси кўрсатилган. Футболчи эса интервьюларида айнан Юрий Белоуснинг мижози эканлигини таъкидлади. Миш-мишларга ишонсак, унинг трансфери билан Ўзбекистон миллий термаси бош мураббийи Вадим Абрамов шахсан шуғулланаётган экан. Ушбу мутахассиснинг трансферга таъсири қанчалик юқори - айтиш қийин. Аммо «Бунёдкор»да ҳам айнан у бош мураббий. Умуман, Soccer Career Agency мижозлари орасида тошкентликлар кўп. Яна бир қизиқ факт: аввалроқ футболчига Туркиянинг «Бешиктош» клуби ҳам харидор бўлди. Музокара пайти истанбулликларни трансфер масаласида Абрамов билан ҳам гаплашиш кераклиги ҳайрон қолдирди. Асли реаллик қандай бўлишидан қатъий назар, факт фактлигича қолади. Агент Белоусми ёки бошқаси, асосий урғу футболчининг ўсишини таъминлаш эмас, балки унинг сотувидан мўмай даромад орттиришга берилмоқда.\nМазкур ҳолатда кўпчилик футболчилар бегона мамлакат, ўзга чемпионатда иқтидорларини намоён этолмасликлари эҳтимоли йўқ эмас. Ахир ҳар қандай рекламачи айтиши мумкин: «Маҳсулот қачонки, ташвиқотга эҳтиёж сезмаса, шундагина яхши бўлади». Биз ҳикоя қилаётган жараёнда эса трансфер нархи билан боғлиқ ноаниқликлар Жалолиддиновнинг фойдасига юрмаслиги турган гап. ОАВнинг жиддий эътибори, катта умидлар - янги ўзбек иқтидори учун жиддий синов. Унга хорижда омад тилаймиз, худди Остон Ўрунов сингари иши юришсин. «Уфа» футболчиси ҳам шундай даврда турибди, уни Россия чемпионатидаги топ-клуб ўз сафига қўшиб олишга интилмоқда. Қўшимча сифатида айтиш мумкинки, Жалолиддинов ҳали жисмоний ҳолатини яхшилаши керак. Ўзбек футболида унга Дониёр Нарзуллаев ва «Анжи»да ишлари юришмаган Достон Ҳамдамов рақиблик қилишади. РПЛда эса Артём Дзюба, Никола Влашич ва Эрик Бикфалфи кабиларга қарши тўп суришига тўғри келади. Бу ерда ҳимоя вакиллари билан рўй берадиган яккакурашларни гапирмаяпман. Одатда, навқирон пайти хорижга йўл олган ўзбекистонлик футболчилар чегара ортида муваффақиятли тўп суришади. Яққол мисол сифатида Максим Шацких ва Виталий Денисовни кўрсатиш мумкин. Ҳар иккиси Россия футболига эрта бош суққан. Лекин Макс ҳам, Виталий ҳам қуйи дивизионлардан старт олган. Кейинчалик ҳар иккиси топ-клубларда тўп суриш орқали миллий жамоага кирган. Ушбу рўйхатга Константин Сарсания ҳамда Марко Трабуккининг уринишлари натижасида «Ювентус» тизимида пайдо бўлган Илёс Зейтуллаевни ҳам қўшиш мумкин. Албатта, Санжар Турсуновни ҳам. Мазкур ҳолатда ягона истисно - Одил Аҳмедов. Бу энди алоҳида мавзу.\nЮқоридаги мисоллардан келиб чиқиб, ўзбекистонлик йигитчага ишонч билдиргимиз келади. Жалолиддинов иқтидорли, лекин турли плюс-минуслар, воқеалар ривожига қараб, қийинчиликларга учрайди, барибир. Айни пайт асосийси, янги шароитга мослашиш. Мазкур ҳолатда «Локомотив» сафига ҳозир қўшиладими ёки қишда - бу аҳамиятсиз. Аксарият ўзбек футболчиларида қандайдир ўзгача иштиёқ борлигини кўрганмиз, хорижликлар ҳам уларга юқори баҳо беришган. Аммо Ғарбий Европа клубларига ўтишни ҳозирча ҳеч ким уддалолмаяпти. Аббос Махсталиев, Забиҳилло Ўринбоев кабилар кўрикларда қатнашиш билан чекланишди. Умуман, бундай ҳолат Жалолиддиновга ҳам ёт эмас. Лекин футболчилар қандай қийинчиликлардан ўтишмасин, уларга ишонишда давом этишимиз керак, барибир.\nЖОАУДАН КУЧЛИРОҚ ЖАСУР\nУмуман, Россия матбуотида «Бунёдкор» клуби ва Ўзбекистон миллий жамоаси ярим ҳимоячиси ҳақидаги таништирув мақолалари кўпаймоқда. Жумладан, «Спорт-Экспресс» нашри ҳам Жасурнинг трансферига алоҳида эътибор қаратди.\nЎзбекистон ОАВ «Бунёдкор» клубининг ҳужумкор ярим ҳимоячиси Жасур Жалолиддинов фаолиятини Москва «Локо»си сафида давом эттиришини тасдиқлади. Маълумотларга қараганда, томонлар музокаранинг якуний босқичидалар.\n18 ёшли Жалолиддинов - ўнг қанотга ихтисослашган чапақай футболчи. Лекин ярим ҳимоя чизиғининг чап қаноти ва марказида ҳам рисоладагидек тўп суради. 2018 йили 16 ёшу 80 кунлик Жасур «Бунёдкор» сафида майдонга тушиб, Ўзбекистон чемпионати рекордчиси бўлган - энг ёш футболчи. 2019 йилнинг октябрида эса Буюк Британиянинг Guardian газетаси Жалолиддиновга жаҳон футболининг 60 нафар энг иқтидорли ёшлари рўйхатидан жой ажратди. Қизиғи, мазкур рўйхатда Россиядан вакил йўқ. Transfermarkt портали «Бунёдкор» либосида 32 марта майдонга тушиб, ўз ҳисобига 3та гол ва шунча самарали узатма ёздириб қўйган Жалолиддиновнинг трансферини 450000 еврога баҳоламоқда.\nИқтидорли ярим ҳимоячи шу йилнинг февралида Беларусь термасига қарши кечган ўртоқлик учрашуви - (0:1)да Ўзбекистон миллий жамоаси сафида 45 дақиқа тўп сурди. Бу унинг учун деюбют эди.\nТошкент клуби бош директори Улуғбек Мирзаевнинг kun.uz сайтига берган интервьюсида таъкидлашича, ярим ҳимоячига «Андерлехт», Молдова, БАА ва Испания жамоалари даъвогарлик қилган, аммо расмий таклифлар «Локомотив» ҳамда «Бешиктош»дан тушган. Бош директор сўзларига қараганда, Жалолиддиновнинг ўзи айнан «Локо» вариантини танлаган. «Бунёдкор» мазкур келишув ортидан айтилганидек, 150000 эмас, балки 350000 евро олади.\nВақтида «Москва», «Ростов» ва «Локомотив»га раҳбарлик қилган, ҳозирда Жалолиддинов манфаатларини ҳимоя қилаётган таниқли менежер Юрий Белоус matchtv.ru сайтига берган интервьюсида трансферни тасдиқлаб, Жасурни алоҳида мақтади: «У ўз ёш тоифаси (2002 йил)да энг иқтидорли футболчи, Осиёнинг энг истиқболли иқтидорлари бешлигидан жой олган. Назаримда, Жасурнинг салоҳияти Жоау Мариуникидан баланд. Унинг яқин бир неча йил ичида «Локомотив» ўйинларини белгилаб берувчи ўйинчига айланишига шубҳа қилмайман».\nЮрий Белоуснинг эътирофи «Локомотив»нинг собиқ президенти Илья Геркусга умуман маъқул тушмади. «Ҳа, Ўзбекистон миллий жамоаси Португалия термасидан қанча кучли бўлса, Жасур ҳам Жоаудан шунча кучлироқ», - дея киноя қилди Геркус «Твиттер»даги саҳифасида.


Ҳомила ва туғруқнинг фазилати ҳақида » Тавҳид\nҲомила ва туғруқнинг фазилати ҳақида\n1,912 марта ўқилган\nШубҳа йўқки, ҳомила ва туғишлик бу Аллоҳга суюкли бўлган шаръий мақсадлардан бирини амалга ошириш ҳисобланади. Бу эса Аллоҳнинг ягона эканига гувоҳлик берувчи мусулмонларнинг сонининг ортиши, Пайғамбар соллаллоҳу алайҳи ва салламга эргашувчиларнинг кўпайишидир.\nМаъқал ибн Ясор ривоят қилади: «Бир киши Пайғамбар соллаллоҳу алайҳи ва салламнинг ҳузурларига келиб: «Дарҳақиқат, менга жуда гўзал, аммо туғмас аёл ёқиб қолди. Унга уйланаверайми?» деди. Пайғамбар соллаллоҳу алайҳи ва саллам: «Йўқ», дедилар. У уч бора қайтиб келди ва Пайғамбар соллаллоҳу алайҳи ва саллам унинг бу ишига рухсат бермадилар. Сўнг дедилар: «Эрига муҳаббат қиладиган ва кўп туғадиган аёлга уйланинглар. Мен бошқа умматлар олдида сизнинг кўплигингиз билан фаҳрланаман»» (Абу Довуд 2050, Насоий 3227. Шайх Албоний ҳадисни саҳиҳ деди. Қаранг: «Ирво ал-Ғалил» 1784).\nШу сабадан ҳам агар ҳомила аёл учун қийин кечса ва у бундан сабр билан ўтса, фойданинг катта қисми бу каби қийинчиликларга бардош берган онага тегади. Шулардан:\n1. Фарзандни тарбия қилиш каби муҳим вазифага руҳий тайёргарлик. Бу вазифаларнинг энг муҳими ва энг қийини ҳисобланади. Ота-оналар фарзандни яхши хулқли ва диндор қилиб тарбиялашни Аллоҳ учун қилишади. Улар солиҳ фарзандларининг солиҳ амаллари учун Аллоҳ уларни ҳам мукофотлашига умид қилишади. У фарзанд уларнинг вафотидан кейин ҳам улар учун садақаи жория сифатида хизмат қилишини, шунинг сабабидан улар Аллоҳдан ўзга ҳеч ким билмайдиган буюк ажрга эга бўлишларини умид қилишади.\n2. Ҳомиладор аёл бошидан кечирадиган қийинчиликлар, хусусан оғриқ ва ҳолсизликлар, соғлиғидаги муаммолар, кўп ҳолатларда учрайдиган руҳий ва жисмоний муаммолар, буларнинг барчаси ҳомиладор аёл учун ёзиб қўйиладиган улуғ ажрни беради, иншааллоҳ. Аллоҳ мусулмонни бу дунёда йўлиқадиган ҳар қандай қийинчилиги учун мукофотлайди. Ҳатто зирапча кириши ҳам баъзи гуноҳларга каффорат бўлади. Ҳомила ва туғруқ оғриғи эса бунданда улканроқ эканида шубҳа йўқ.\n3. Ҳатто агар биз аёл туғруқ вақтида вафот этади деб тасаввур қилсак ҳам, унда у шаҳидлик ўлимини топади. Бу ҳомиладор аёлнинг мисли кўрилмаган фазилатидир. Пайғамбар соллаллоҳу алайҳи ва саллам дедилар: «Туғруқ пайтида ўлган хотин – шаҳиддир» (Абу Довуд 3111).\nИмом Нававий (раҳимаҳуллоҳ) бу ҳадисни саҳиҳ деди. Ҳадиснинг «бижумиъин» жумласи хотин кишининг туғруқ сабабли ўлганини ифодаламоқда. Яъни, хотин киши ўзига боғланган ҳомила сабабли ўлди, деганидир.\nЭътиборингизга ҳомиладор аёлнинг фазилатларига далолат қилувчи баъзи саҳиҳ ҳадисларни келтирамиз:\nРасулуллоҳ соллаллоҳу алайҳи ва саллам дедилар: «Шаҳидлик Аллоҳ йўлида шаҳид бўлишдан ташқари еттитадир: Аллоҳ йўлида ўлдирилган – шаҳиддир. Вабо билан ўлган – шаҳиддир. Чўккан одам – шаҳиддир. Зотулжанб билан ўлган одам – шаҳиддир. Қорин оғриғи билан ўлган одам – шаҳиддир. Ёниб ўлган одам – шаҳиддир. (Том) остида қолиб ўлган одам – шаҳиддир. Туғруқ пайтида ўлган хотин – шаҳиддир» (Имом Молик 233, 234, имом Аҳмад 5/446, Абу Довуд 3111, Насоий 1846, 3194, Ибн Можа 2803, Абдурраззоқ 6695, Ибн Абу Шайба 332, 333, Ибн Ҳиббон 3189, 3190, Табароний 1779, 1780, Ҳоким 1/352, Бағавий 1532. Имом Ибн Ҳазм, Ибн Абдулбарр, Ибн Ҳажар, Албоний ҳадисни саҳиҳ деди).\nИмом Ибн Абдулбарр деди: «(Ҳадиснинг шарҳида) айтилганки: у (аёл) ва бола унинг қорнида ўлиши ёки уни туғиб, шунинг оқибатида ўлиши фарқсиз (яъни икки ҳолат ҳам ҳадис ҳукмига киради)» (Қаранг: «ат-Тамҳид», 19-208).\nИмом Баджий деди: «Бу ўлимлар – уларда оғир ҳолат бор. Аллоҳ таоло уммати Муҳаммад соллаллоҳу алайҳи ва салламга бу каби ўлимларни уларнинг гуноҳларидан поклашлиги билан илтифот кўрсатди. Уларнинг мукофотларига қўшимча қилди, ҳатто бунинг сабабидан улар шаҳидлар мақомига етишди» (Қаранг: «ал-Мунтақо» 2-53).\nАбу Умома розияллоҳу анҳу ривоят қилади, Расулуллоҳ соллаллоҳу алайҳи ва саллам дедилар: «Ҳомиладор, туғадиган, эмизувчи, болаларига меҳрибон аёллар агар эрларига ёмон (муносабатда) бўлмасалар ва намозни адо қилсалар, албатта Жаннатга кирадилар» (Ҳоким, 7331, Табароний, 898, Аҳмад, 22227 ва бошқалар ривоят қилишди. Унинг иснодида Салим ва Абу Умома ўртасида узилиш бор. Бироқ ушбу ривоятни қувватловчи бошқа ривоятлар бор. Шунинг сабабидан имом Заҳабий, Ҳоким, Суютий ҳадисни саҳиҳ деди).\nИмом Манавий роҳимаҳуллоҳ деди: ««Туғадиган, эмизувчи, болаларига меҳрибон» - яъни, улар шу ҳолатда қолар эканлар, улар энг афзаллар, раҳматдадирлар» (Қаранг: «Файзул Қодир» 3-486).\nРасулуллоҳ соллаллоҳу алайҳи ва саллам дедилар: «Эрига муҳаббат қиладиган ва кўп туғадиган аёлга уйланинглар. Мен бошқа умматлар олдида сизнинг кўплигингиз билан фаҳрланаман» (Абу Довуд 1754, Ибн Ҳиббон 4028, Баззор 6456, Насоий 3227. Ибн Ҳиббон, Ибн Ҳазм, Ироқий, Ибн Ҳажар Асқалоний, Албоний, Аҳмад Шокир ва бошқалар ҳадисни саҳиҳ деди).\nРасулуллоҳ соллаллоҳу алайҳи ва саллам дедилар: «Сизларга жаннатдаги аёлларингиз ҳақида хабар берайми? Хушмуомала, серфарзанд, агар ғазабланса ёки хафа қилинса ёки эри ғазабланса: «Мана бу қўлим сизнинг қўлингизда, то сиз рози бўлмагунча кўзимга уйқу қўнмайди», дейди» (Насоий «ас-Сунан ал-Кубро» 9139, Табароний 5648, Байҳақий 9139. Имом Ибн Ҳазм, Ҳофиз Ишбилий ва шайх Албоний ҳадисни саҳиҳ деди. Қаранг: «ас-Силсилатус Саҳиҳа» 3380).\nШуни ҳам айтиб ўтиш лозимки, ҳомиладор аёлга рўзадорлик ва эртаю кеч намозда қоим бўлганлик савоби ёзилиши, туғиш, эмизиш ва болани тебратиш каби ишларга бундан бошқа кўпгина мукофотлар берилишига далолат қилувчи баъзи ҳадислар бор. Уларнинг барчаси ёлғон ва тўқима ҳадислар. Уларни ривоят қилиш ва улар ҳақида гапириб юриш мумкин эмас, илло агар одамларни улардан огоҳ қилиш учун айтилиши бундан мустасно.\n/ Кутубхона / Оила / Ҳомила ва туғруқнинг фазилати ҳақида\nmuhammadma.mur → 08.05.2014 йил\nbir ukamız hıdoyatga kelıb russıyada oyılası b/n yashaydı ayolı russıyada tugdı endı kuzı ochılıb hıjrat kılaman dyabdı hozırgı zomonımızda pasportsız yurısh bulmıydı russıya pasportını olısh uchun dokumentlarını tashlab kuygan yakın orada oladıykan nıyatı musulmon ulkaga hıjrat kılısh undan tashkarı russıya bola tukkanga mukofat kılıb pul va er berar ekan rus pasport olısh u/n kup pulım ketdı deydı. shu pullarnı olsam buladımı. nıma kılıshım kerak demokda.bunga nıma fatvo berasızlar bırodarlar\nAdministrator → 08.05.2014 йил\nШайх Ибн Боз раҳимаҳуллоҳ дедилар: «Кофирлар юртида яшовчи барча мусулмонларга, агар имконият бўлса, диний удумларга амал қилувчи Ислом шаҳарларига ҳижрат қилишлари вожиб бўлади. Агар бундай имконият бўлмаса, зарари озроқ бўлган шаҳарга ҳижрат қилиш керак бўлади. Худди бир гуруҳ саҳобалар, Аллоҳ барчаларидан рози бўлсин, Расулуллоҳ (соллаллоҳу алайҳи ва саллам) амрларига биноан Маккадан Ҳабашистонга ҳижрат қилганларидек. Чунки ўша вақтда Ҳабашистонда мусулмонлар учун зулм фатҳ қилинишидан аввалги Маккадан кўра озроқ эди. Агар мусулмонлар мана шу ҳижратни ҳам қила олмасалар, унда улар Аллоҳдан қўрқишлари, Аллоҳ ҳаром қилган нарсалардан ўзларини тийишлари ва Аллоҳ уларга юклаган мажбуриятларни бажаришлари керак бўлади. Шунингдек агар кофирлар юртида яшовчи мусулмонлар ўша давлат ёрдамидан фойдаланишса, уларга гуноҳ йўқ. Бироқ у (мусулмон)лар улардан моддий ёрдам олиш учун ёлғонга қўл урмасликлари керак. Улар барча ишларида Аллоҳдан қўрқишлари, барча ҳаром нарсалардан сақланишлари ва Қуръон Суннатни ўрганишлари, шунингдек уларга тушунарсиз бўлган нарсаларда илм аҳлига мактуб ёки телефон орқали мурожаат этишлари вожиб бўлади. Аллоҳ барча мусулмонларнинг аҳволини ўнгласин ва уларнинг динларини сақласин. Чунки улар учун нафслари ва душманлари ёмонлиги етарлидир» (Қаранг: «Мажмуъу фа-тава ва мақолат» 28/163).


Видео: 73 ёшли актёр Убайдулло Омон иккинчи турмуши ҳақида гапирди\n30-03-2021, 18:01 11 880\nАввалроқ 73 ёшли актёр Убайдулло Омон иккинчи марта уйлангани ҳақида ёзган эдик. Актёрнинг 44 ёшли аёл билан тўйи Бухорода бўлиб ўтди.\nУбайдулло Омон биринчи турмуш ўртоғи вафот этгандан сўнг иккинчи марта уйланди. Актёр ҳаётида иккинчи марта севиб қолганини айтди.\nАктернинг сўзларига кўра, турмуш ўртоғининг вафотидан сўнг муҳаббатни ҳис қилмай қўйган. Лекин, орадан вақтлар ўтгач у яна севиб қолган ва ҳозирда турмуш ўртоғи билан бахтли.\nМен яна севиб қолдим. Шундан сўнг уйланишга қарор қилдим. Мен яна бахтлиман, – дейди актер.\nТаъкидлаш жоиз, актернинг иккинчи турмуши кўплаб танқидларга сабаб бўлди. Ижтимоий тармоқ фойдаланувчилари янги оила вакилларининг ёшидаги фарқдан ажабланган. Эслатиб ўтамиз, актернинг турмуш ўртоғи 44 ёшда.\nсирожиддин 1 апрел 2021 12:09\nБундай инсонлар хаётда оила кандай муккаддас эканлигини янга бир бор исботладилар.Яккалик оллохга.Бу холат оила куришдаги оралик ёшни ахамияти йуклигини яна бир бор исботладилар.Сизга факат оилавий бахт тилайман.\nуткир 1 апрел 2021 07:40\nомон отага омат мен бир инсонни биламан 69 яшида уйланди 70яшида 1угил ато килди оллох хозир 90 яшга якинлашиб колди углини уйлантириш арафасида убайдулло омонга хам шундай угил ато килишини аллохдан сураб коламан убайдулло ота бешик туйга айтиш эсдан чикмасин туй ошининг гуричи гурландан\nХусниддин 31 март 2021 15:19\nОМАД ИЛОЙИМ 74 ЁШКА КИРГАНДА ФАРЗАНДЛ И БОЛИШСИН\nАбдул 30 март 2021 18:24\n29 ёш кичик,44 ёш эмас,омад\nЎзбекистон янгиликлари » Шоу-бизнес » Видео: 73 ёшли актёр Убайдулло Омон иккинчи турмуши ҳақида гапирди


Ўзбекистон компартиясининг собиқ раҳбари Иномжон Усмонхўжаев вафот этди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:16 - Ўзбекистон компартиясининг собиқ раҳбари Иномжон Усмонхўжаев вафот этди\nБугун Ўзбекистоннинг собиқ раҳбарларидан бири Иномжон Бузрукович Усмонхўжаев 87 ёшида вафот этди. Марҳумнинг жанозаси Фарғона шаҳридаги Ёрмозор масжидида ўқилди. У Шароф Рашидовдан кейин, аниқроғи, 1983-1988 йилларда Республика Компартиясига, яъни феълан Ўзбекистонга раҳбарлик қилган. У шу вақтгача тирик бўлган Ўзбекистоннинг икки собиқ раҳбаридан бири эди.\nИномжон Усмонхўжаев 1930 йилнинг 20 май куни Фарғонада таваллуд топган. Қайта қуриш йилларида коррупцияда айбланиб, Ўзбекистон КП МҚ биринчи котиби лавозимидан озод этилган, Собиқ Иттифоқ Олий Кенгаши Президиуми аъзолигидан четлаштирилган. 1988 йилнинг 28 ноябрида Собиқ Иттифоқ Коммунистик Партияси МҚдан ҳам чиқарилган эди.\nУ 1989 йилнинг 27 декабрида “Пахта иши” бўйича 12 йилга озодликдан маҳрум этилиб, 1990 йили озод қилинганди.\nУсмонхўжаев ўтган йилнинг декабрь ойида Ўзбекистон Олий Суди тарафидан бутунлай оқлангач, матбуот орқали бу оқлов учун Шавкат Мирзиёга миннатдорчилик билдиргани ҳам маълум. Ўз-ўзидан тушунарлики, қўғрчоқ Олий Суд янги президентнинг талабини бажарган халос.\n“Пахта иши” Ўзбекистонда ҳокимиятга Лубянканинг одами ҳаромий Ислом Каримни олиб келиш, ҳокимиятни эски раҳбарлардан тозалаш, ўзбекларни қўрқитиб қўйиш учун Москва тарафидан ўтказилган сиёсий тадбир эди. Аммо, СССР замонининг ҳамма даражали раҳбарлари порахорлик ботқоғида ётган бўлиб, аслида, уларнинг ҳаммаси қамоқларга ташланишга лойиқ эканлигини ҳам тушуниш лозим.


МУСТАҚИЛЛИК, ҚАТЪИЯТ ВА МУВАФФАҚИЯТ\t- Ўзбекистон овози газетаси\nМУСТАҚИЛЛИК, ҚАТЪИЯТ ВА МУВАФФАҚИЯТ\nХалқимиз Ватанимиз мустақиллигининг йигирма икки йиллик тўйини муносиб нишонлашга катта тайёргарлик кўрмоқда. «Қадр-қимматим, таянчим ва ифтихоримсан, мустақил Ўзбекистон!» шиори остида ўтказилаётган учрашувлар ва маданий-маънавий тадбирларда мустақиллик ҳар бир юртдошимиз, ҳар қайси оила, бутун халқимиз учун бебаҳо неъмат эканини юрак-юракдан ҳис этмоқдамиз. Ана шундай ҳаяжонли лаҳзаларда озодлик, мустақиллик, бугунги саодатли кунлар ўз-ўзидан келмаганини, уларнинг барчаси мустақилликка эришиш, уни ҳимоя қилиш ва мустаҳкамлаш йўлидаги тинимсиз курашлар, изланишлар ва интилишлар, буюк яратувчилик ишлари самараси эканини яна бир бор кўнглимиздан ўтказамиз.\nИстиқлолимизнинг 22 йиллиги арафасида яқин тарихимизга назар ташлар эканмиз, Ўзбекистонда мустақиллик арафасида рўй берган суронли воқеалар, Ислом Каримов республикамизга раҳбар этиб сайлангач, юртимиздаги кескин вазиятни бартараф этишда, оғир ижтимоий-иқтисодий муаммоларни ҳал қилишда, эл-юртимизнинг озодликка эришишида кўрсатган бетимсол жасорати беихтиёр кўз ўнгимиздан ўтади.\nЙигирманчи асрнинг саксонинчи йиллари охирида Ўзбекистон ўта оғир ижтимоий-иқтисодий муаммолар гирдобида қолган эди. Халқимизнинг маънавий жиҳатдан ҳақоратланиши, қадр-қимматининг топталиши қалтис аҳволни юзага келтирган эди. Бузғунчи кучлар одамларни оммавий тартибсизликларга жалб қилиш, ижтимоий ва миллатлараро низолар ва тўқнашувлар чиқариш учун шу ҳолатдан фойдаланишга уринди. Бунинг оқибатида Фарғона вилоятида, Тошкент вилоятининг Бўка ва Паркент туманларида оммавий тартибсизликлар рўй берди. Ислом Каримов эндигина республикамиз раҳбари этиб сайланганига қарамасдан, ўзининг оқилона сиёсати, қатъияти, жасорати ва матонати билан халқимизни парокандаликдан сақлаб қолди.\nМен бу гапларни ўша воқеа-ҳодисаларнинг бевосита гувоҳи сифатида айтяпман. Кечагидек эсимда. Бўкада юзага келган тартибсизликлар чоғида Ислом Каримов қаҳр ва ғазабга тўлган оломоннинг ичига от миниб дадил кириб борди. Улар билан очиқчасига, дадил, самимий гаплашди. Мамлакатимиз келажаги, халқимиз фаровонлигини ошириш йўллари тўғрисида аниқ фикрлар билдирди. Одамларнинг шу вақтгача ҳеч ким қулоқ ҳам солмаган дарду фиғонларини тинглаб, тўғри ва адолатли сўзлари билан уларнинг кўнглида умид ва ишонч уйғотди. Натижада, қон тўкилишининг олди олинди. Ислом Каримов тартиб-интизомни жой-жойига қўйиш бўйича бутун масъулиятни ўз зиммасига олиб, аниқ чора-тадбирлар кўрди. Туманимизда бир неча кун бўлиб, йиллар мобайнида тўпланиб қолган муаммоларни ҳал қилиш имконини қидирди.\nИслом Каримов Бўка воқеалари пайтида от жиловини маҳкам ушлаганча оломон ичига кириб борар экан, бу билан давлат жиловини ҳам мустаҳкам тута олишини кўрсатди. Сиёсий етакчи, ҳақиқий давлат раҳбарига хос барча фазилати яққол намоён бўлди. Муаммолар ҳақида очиқ гапириши, ҳамиша ҳақиқатнинг кўзига тик қараши Юртбошимизга нисбатан халқимизнинг юксак эҳтиромини уйғотди.\nМамлакатимизда ҳаётнинг барча соҳасида олиб борилаётган ўзгариш ва ислоҳотлар аввало инсон манфаати, унинг орзу-умидлари, эзгу ниятларини рўёбга чиқаришдек хайрли мақсадга хизмат қилмоқда. Бугунги кунда халқаро миқёсда кенг эътироф этилаётган тараққиётнинг «ўзбек модели» деб ном олган ривожланиш йўлимизнинг асосий принципларидан бирига айланган «Ислоҳот – ислоҳот учун эмас, аввало инсон учун» деган машҳур шиор ҳам ана шундай шиддатли курашлар, одамлар билан юзма-юз мулоқотлар, катта ҳаётий тажриба асосида туғилган, десак, хато бўлмайди.\nБир мисол. Президентимиз ташаббуси билан ўша ғоят оғир шароитда аҳолига қўшимча томорқа ерлари ажратилгани қишлоқ аҳолиси ҳаётида қандай ўзгаришлар ясаганини биз, деҳқонлар яхши биламиз. Йўқчиликдан силласи қуриган одамларимиз дастурхонига томорқа туфайли барака кирди. Аҳоли томонидан мева, сабзавот, картошка, полиз маҳсулотлари, сут, гўшт, тухум етиштириш сезиларли даражада кўпайди, оилалар даромад манбаига эга бўлди. Бу борада қабул қилинган фармон ва қарорлар асосида мамлакатимиз бўйича 2,5 миллион оилага 700 минг гектар суғориладиган ер томорқа сифатида хусусий мулк қилиб берилгани вазиятни ўнглаш, юртдошларимизнинг ҳаётга қарашини ўзгартириш, эртанги кунга ишончини мустаҳкамлашда том маънодаги тарихий қадам бўлди. Шуни айтиш жоизки, ўша пайтда бу хайрли ташаббусга тушуниб-тушунмай, очиқ ёки пинҳона қарши бўлганлар ҳам, томорқа ерлари ажратишни пайсалга солганлар ҳам топилди. Аммо мамлакатимиз раҳбарининг қатъияти туфайли бу борадаги ишлар тўла-тўкис бажарилди. Президентимизнинг масалага ана шундай оқилона ёндашуви натижасида минг-минглаб одамлар уй-жойли, ишли бўлди, бозорларда маҳсулот кўпайиб, нарх-наво арзонлашди, энг муҳими, ижтимоий кескинликнинг олдини олишга эришилди.\nМамлакатимизда фермерлик ҳаракатига асос солингани ва ушбу соҳа ривожига доимий эътибор ва ғамхўрлик кўрсатиб келинаётгани Юртбошимиз нақадар узоқни кўра олувчи раҳбар эканини такрор ва такрор тасдиқлайди. Экин майдонлари ернинг тилини биладиган, унинг нафасини ҳис қиладиган ҳақиқий деҳқонларга берилгани, пахтакору ғаллакорлар, боғбонлару чорвадорлар қадр-қиммати жой-жойига қўйилгани, соҳада тамомила янги тизим жорий этилгани нақадар юксак самаралар бераётганини бугун барчамиз кўриб, билиб турибмиз. Ҳа, фермерлик ҳаракати том маънода ўзини оқлади. Фермерларимизда ерга эгалик ҳисси шаклланди, мулкка муносабат ўзгарди. Даромадимиз ҳам меҳнатга яраша бўлмоқда. Илгари деҳқон кетмон чопишни билса бас, дейишган бўлса, бугунги фермерлар чет тилларни ўрганяпти, хорижга бориб ҳамкасблари билан тажриба алмашяпти. Эндиликда фермерлар қишлоқ хўжалиги маҳсулотларининг асосий ишлаб чиқарувчиси сифатида аграр соҳани тараққий эттиришда ҳал қилувчи кучга айланди. Қишлоқ жойларда транспорт-коммуникация, ишлаб чиқариш ва хизмат кўрсатишни ривожлантириш, аҳоли турмуш фаровонлигини оширишда ҳам уларнинг ҳиссаси катта бўлаётир. Қишлоқ хўжалиги маҳсулотлари етиштириш баробарида кичик корхоналарни ишга тушириб, қайта ишлашни йўлга қўйган, қишлоқларда замонавий хизмат кўрсатиш шохобчаларини барпо этиб, аҳолининг бандлиги ва турмуш даражасининг ошишига, қишлоқ тараққиётига ҳисса қўшаётган фермерлар сафи тобора кенгайиб бораётир.\nДавлатимиз раҳбари яқинда Жиззах ва Сирдарё вилоятлари фермерлари билан учрашувда фермерларни мамлакатимизнинг устуни ва таянчи, деб таъкидлагани бизни янада руҳлантириб юборди.\nБундай юксак эътирофга жавобан фақат ғалла ёки пахта етиштириш билан чекланиб қолмаслигимиз, балки маррани баландроқ кўзлаб, ҳаёт олдимизга қўяётган долзарб вазифаларни ҳал этишда янада фаол бўлмоғимиз даркор. Хўжаликларда қишлоқ хўжалиги маҳсулотларини қайта ишлашни йўлга қўйиш, қишлоққа саноатни олиб кириш, хизмат кўрсатиш ва сервис соҳасини ривожлантириш, аҳолини, айниқса, ёшларимизни иш билан таъминлаш, умуман, қишлоқда ҳаёт сифати ва даражасини ошириш сингари масалаларни ечишда фермерлик ҳаракати етакчи кучга айланиши биз, фермерларнинг изчил саъй-ҳаракатларимизга боғлиқдир. Биз ана шу орқали мустақиллигимизни янада мустаҳкамлаш, халқимиз фаровонлигини юксалтиришдек эзгу ишларга ўз ҳиссамизни янада кўпроқ қўшган бўламиз.\nБўка туманидаги «Мустақил Ўзбекистон» фермер хўжалиги раҳбари


Бераҳм она - 22 Марта 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 05.04.2020, 22:02\nГлавная » 2020 » Март » 22 » Бераҳм она\nОна кеча олиб келган помадасини қизининг қўлида кўриб тутақиб кетди. Чунки ишлатилмаган янги помаданинг учи ерга кўп ишқалангани сабабли эзилиб қолган эди. У шунчалар дарғазаб бўлдики, азбаройи тутаққанидан кўзига ҳеч нима кўринмай, қўлидаги супурги дастаги билан қизини аямасдан савалай бошлади.\n«Қаерга суркадинг буни?» деган саволига «деворга» деган жавобни олгач, унинг тутаққан ўти керосин сепилган оловдек ловуллаб кетди. Супурги билан савалаб қўли толиққан она супургини улоқтириб, кўксидаги игна тўғноғични ечди. Қизнинг «тавба қилдим, ойижон, энди помадангизни олмайман» деб ялиниб ёлворишига қарамасдан, нонга чекич урган нонвойдек қизнинг қўлига учли игнани санча бошлади. Қонга\nбеланган оппоқ қўл бир пасда помададек қизариб кетди. Шундагини аёл қизни уришдан тўхтади. Кўзи жиққа ёшга беланган қиз шилқ этиб ерга йиқилди. Кеч кирди. Толиққан она оёғини базўр судраб хонаси томон юрди. Чироқни ёққанда кўзи девордаги ёзувга тушди. Не кўз билан кўрсинки, деворда қизил рангда: «Ойижон, мен сизни жуда-жуда яхши кўраман – Севаман» деган ёзув бор эди.\nФломастер билан помадани фарқига бормаган қизча она помадасини бўёққалам деб ўйлаб, онага бўлган муҳаббатини деворга ёзиш билан изҳор қилган экан. Она эса бундан бехабар. Шунда игна санчган пайтда қиз қўлидан сизган қон каби она кўзидан ёш сизиб чиқди. Чарчоқни унутиб, тезда қизининг хонасига шошди. Бечора қиз юмшоқ каравотига кўтарилишга ҳам кучи етмай ерда ухлаб ётарди. Она қўли бинт билан чандилган қизига қараб ҳўнграб юборди. Эртасига эрталаб қизи ўқийдиган мактабга борди. Қизи бетоблиги учун мактабга келолмаслигини муаллимга билдириб қўймоқчи эди. Қизи ўқийдиган синф эшигини аста қоқди. Киришга изн бўлгач, ичкарига кирди. Синф ўқувчиларга тўлган. Фақат биринчи партада ўтирадиган қизининг ўрни бўш, холос. Она доскага қаради. Доскага катта ҳарфлар билан «ойижон, мен сизни жуда яхши кўраман» деган ёзув ёзилган эди.\n– Келинг, марҳамат. Раънохон қани? – деди муаллим.\n– Бироз тоби қочган эди, шунга келолмади.\n– Шамолладими? Нима деб жавоб беришга ўйланиб қолган она:\n– Ҳа, шша-мол-лаб қолди, – деди дудуқланиб. – Терлаб турган бола совуқ сув ичгандирда…\n– Шундай… – деди юзи қизарган она.\n– Кечаги дарсда «онани яхши кўриш» мавзусида сўзлашган эдик. Ўқувчиларга уй вазифаси топшириб, ҳар бир бола уйга бориб онасига «мен сизни яхши кўраман» деб оғзаки ва ёзма равишда баён қилсин, деган эдик. Қизингиз Раъно вазифасини бажардими? Она жавоб бериш ўрнига юзини ерга қаратди. Бир оздан сўнг ўзини ўнглаб:\n– Ҳа, бажарди, – деди.\n– Мен унга ишонаман. Қизингиз ажойиб қиз. Вазифаларни мен ўйлагандан кўра аъло даражада бажаради. Катталар калласига келмаган ажойиб фикрларни ўртага ташлайди…\n– Қизимнинг партасига ўтирсам майлими?\nУ қиз ўрнига ўтириб дарсни тинглай бошлади. Тасодифан қўли парта остидаги қоғозларга тегиб кетди.\nҚоғозлардан бирини олиб ўқиди.\nУнда «Азиз муаллим, мен онажонимни сиз айтмасингиздан олдин ҳам жуда-жуда яхши кўраман», дейилган эди. Қизининг хатини таниган она бошини янада қўйи эгди. Унсиз йиғлай бошлади.\nҚилмишига пушаймон бўлди.\nКатегория: Hikoyalar to'plami | Просмотров: 78 | Добавил: Sherlaruz.CoM | Теги: #ahborot, #Yangiliklar, #habarlar, #новости, #xabarlar, #newsuz, #Yangilik, #uznews, #news | Рейтинг: 0.0/0


ИнтерФУТБОЛ :: «Шаҳарлик жавоҳир» ёки ҳаммаси Фоден ҳақида\n«Шаҳарлик жавоҳир» ёки ҳаммаси Фоден ҳақида\nУни Иньестага Қиёслаб, бўлажак Месси\nГвардиоланинг айтишича, бунинг асосий сабабчилари - Фоденнинг жамоадаги рақобатчилари: Де Брюйне, Давид Сильва, Бернарду Силва ва Илкай Гюндоган.\nАнглия терма жамоаси устози Гарет Саутгейт ҳам Пепнинг фикрларини тасдиқлади: «Фил жисмоний ривожланишда давом этмоқда. Гвардиола унинг маҳоратидан хабардор. Лекин рақибларнинг кучли эканликларини ҳам инобатга олмоқда».\nСўнгги йилларда ўйин амалиётининг йўқлигига Фоденнинг муносабати:\nИкки йил аввал: «Майдонга тушганимда ўйиндан завқ олишга интиламан. Бор эътиборимни унга қаратиб, маҳоратимни ошириш ҳаракатида бўламан. Жамоа сафида ҳар куни ниманидир ўрганишга уринаман. Қисқаси, футболдан лаззатланаман, зерикишга вақт йўқ».\nБир йил аввал: «Шошилишнинг ҳожати йўқ. Пеп нима қилишини яхши билади, мен керакли пайтда ўйинга қўшиламан. Давид Сильва ва Кевин де Брюйненинг ҳаракатларини ҳар куни кузатиш орқали ва улардан ибрат олиш эвазига маҳоратимни ошириб боряпман. Бундан таш-қари, Гвардиоланинг машғулотлари ўйинимга сезиларли таъсир кўрсатмоқда».\nҲозир: «Гвардиоланинг ўз нуқтаи назари бор, мен ҳам ўз фикримга эгаман. Шунчаки, ўйинга тайёр эканлигимни биламан, буни ҳис этиб турибман. Мунтазам шайлигимни ҳар куни машғулотларда исботлашга ҳаракат қиламан.\nЖамоадошларим бироз сабр қилишни маслаҳат бермоқдалар. Бироқ мен ўйинга чанқоқман, майдонга тушиш ҳуқуқи учун курашни давом эттираман ва исталган лаҳзада тўп суришга шайман. Агар Пеп инглизларнинг Туркияга қарши (21 ёшлилар ўртасидаги Евро саралаши) беллашувини томоша қилган бўлса, зўр бўларди. Лекин у бунинг ўрнига гольф ўйнашни афзал кўрган бўлса, хафа бўлмайман».\nФоден нималарга эришган?\n1. 2000 йилнинг 1 январидан кейин туғилган футболчилар орасида «Манчестер Сити» учун гол урган дастлабки ўйинчи;\n2. ЕЧЛнинг «плей-офф» босқичида тўп сурган энг ёш англиялик футболчи (17 ёшу 283 кунлик);\n3. ВВС таснифига кўра, 2017 йилдаги энг яхши ёш спортчи;\n4. 17 ёшли футболчилар тоифасида Англия терма жамоаси сафидаги жаҳон чемпиони;\n5. 17 ёшлилар ўртасидаги ЖЧнинг энг яхши футболчиси;\n6. АПЛнинг икки карра чемпиони;\n7. Англия кубоги соҳиби;\n8. Лига кубогининг икки карра соҳиби.


Aмерика снайпер милтиғи ўрнатилган робот-ит яратди...\n17.10.2021 20:14 0 2022\nAҚШ армияси ассоциациясининг йиллик конференциясида снайпер милтиғи билан қуролланган жанговар робот-итнинг прототипи намойиш этилди, деб хабар беради Fox News.\nМаълумки, Aмериканинг Ghost Robotics компанияси тўрт оёқли ихтироси «махсус мақсадли бошқарувчисиз милтиқ» (SPUR, Special Purpose Unmanned Rifle) билан жиҳозланган. Компания роботни «ҳарбийларнинг энг яхши дўсти» деб атаган. Милтиқ ишлаб чиқарувчи SWORD International веб-сайтида айтилишича, қурол тўрт оёқли Ghost Robotics Vision-60 каби бошқарувчисиз платформалардан юқори аниқликда ўқ отиш учун яратилган.\n«Қуролланиш тизимини хавфсиз ва ишончли ривожлантиришга имкон берувчи камера, хавфсизлик ва ўт ўчириш хусусиятларига эга бўлган ҳолда оператор ушбу қуролни масофадан ўқлаш ва сақлаш имкониятига эга бўлади. Юқори самарали SPUR сенсорлари туфайли ҳар хил шароитларда кундузи ҳам, кечаси ҳам ишлай олади», — дейилади компания хабарида.\nХориж 31/10, 23:23\nХориж 18/10, 22:32\nХориж 27/09, 23:23\nВолидаси билан видолашиш учун келган опа-сингиллар тобутда онасининг кийимида номаълум аёл мурдасига дуч келишди


Кобулдаги Нортгейт меҳмонхонасидаги жангда НАТО кучлари ҳам қатнашди\nКобулдаги Нортгейт меҳмонхонаси олдидаги вазият.\nРасмий маълумотга кўра, тунги соат 1 дан 30 дақиқа ўтгандаТолибон жанггарилари портловчи модда ўрнатилган юк машинасини Нортгейт меҳмонхонаси дарвозаси олдида портлатиб юборган ва жанггарилар меҳмонхонага бостириб киришга ҳаракат қилган.\nТолибон ва Афғонистон хавфсизлик кучлари ўртасидаги жанг тун бўйи давом этган. Жангда НАТО кучлари ҳам қатнашган. Отишма пайтида уч жанггари ўлдирилган. Афғонистон полициясининг бир зобити ҳалок бўлган, тўрт полициячи яраланган.\nАввалроқ Кобулдаги Нортгейт меҳмонхонаси олдида 1 август куни эрта тонгда портловчи модда юкланган юк автомашинаси портлатилгани хабар қилинган¸ бироқ расмийлар воқеа тафсилотлари ва талафотлар ҳақида маълумот бермаган эди.\nНортгейт меҳмонхонасида асосан хориж фуқаролари истиқомат қилади. Бундан ташқари мазкур меҳмонхона Афғонистондаги хориж қўшинлари ва пудратчиларга хизмат кўрсатувчи логистик марказ ҳам ҳисобланади. 2013 йилда Нортгейт меҳмонхонасига дипломатик мақом берилган.


Қуръони каримнинг муборак исмлари\nҚурон. Қуръон каримда энг кўп зикр этилган, инсонлар тилида ҳам энг кўп талаффуз қилинадиган ва унинг бошқа исмларига нисбатан энг машҳур номи сифатида Қуръон ишлатилади. Қуръон лафзи ўттиз икки суранинг эллик олтита оятида келган. Жумладан, Юсуф сурасининг 2-оятида Аллоҳ таоло ўзининг каломи Қуръони Каримда шундай марҳамат қилади:\nФурқон. Ал-Фурқон “фарқ” сўзидан олинган бўлиб, ҳақ билан ботилни, ҳидоят билан залолатни, ҳалол билан ҳаромни ажратиб берувчи китоб, деганидир. Аллоҳ таоло ўзи нозил қилган барча китобларини “Фурқон”, деб атайди. Қайси бир китобда фурқонлик хусусияти бўлмаса, унинг илоҳий моҳиятига путур етган, инсон тарафидан ўзгартирилган ёки ёзилган оддий китоб бўлиб қолади.\nҚуръони каримда Бақара сурасининг 185-оятида, Оли Имрон сурасининг 3-оятида ҳамда Фурқон сурасиниг 1-оятида Қуръоннинг Фурқон номи зикр этилади.\nБурҳон. Бу сўз ҳужжат, далил ва исбот деган маъноларни англатади. Аллоҳнинг бирлиги, каломининг ҳар бир сўзи ва жумласи мўъжиза, унинг илоҳий калом эканлигининг исботидир. Шунингдек, Пайғамбаримиз (соллаллоҳу алайҳи ва саллам)нинг ўзларига буюрилган пайғамбарлик вазифани тўла адо этганликларини ҳамда Пайғамбаримиз (соллаллоҳу алайҳи ва саллам)дан олдин ўтган пайғамбарларнинг ҳақ пайғамбар эканликларини тасдиқловчи ҳужжатдир.\nУшбу бурҳон Ислом икки дунё саодатига элтувчи дин эканлигининг бурҳонидир. Аллоҳ Ўз бандаларига раҳим этиб, уларга икки дунё бахтига эришиш дастури қилиб нозил этган бу Қуръон аниқ нурдир\n2546 марта ўқилди\nДругие материалы в этой категории: « “Қуръонни овозингиз билан безанг”\tҚуръони каримни тўлиқ ёд олиш учун тавсиялар »


Давлатлар ўртасидаги пул муносабатлари\n– “Аллоҳ сенга ато этган молу давлат билан охиратни истагин ва дунёдан бўлган насибангни унутма. Аллоҳ сенга эҳсон қилгани каби сен ҳам эҳсон қил. Ерда бузғунчилик қилишга уринма, чунки Аллоҳ бузғунчиларни суймас”. (Қасос:77)\nТашқи тижорат давлатлар ўртасидаги пул муносабатларини юзага келтиради. Негаки, бир давлатдан товарини импорт қилиб олиш учун ўша давлатнинг пулини ёки ўша давлат қабул қилган пулни бериш лозим бўлади. Ўз навбатида, сотаётган давлат ҳам товарини ўзининг пулига ёки ўзи хоҳлаган пулга сотади. Шу билан давлатлар ўртасида пул муносабатлари юзага келади.\nТоварларни, яъни кўзга кўриниб турадиган импорт ва экспортларни айирбошлашдан ташқари хизматларни, яъни кўзга кўринмайдиган экспорт ва импортларни айирбошлаш ҳам бор. Улар: давлатлар ўртасидаги транспорт хизматлари, йўловчиларни ташиш, юкларни ортиш, халқаро почта, телеграф ва телефон ҳақлари, тижоратга оид хизматлар, воситачи даллолларга тўланадиган ҳақлар ва саёҳат хизматлари каби ишлардир. Сайёҳ ўзга юртга борар экан, ўз даромадидан маълум миқдорни сарфлайди. Бораётган давлатида сарфлаши учун пулни ўз давлатидан олади. Сайёҳ ё ўзи борадиган давлат валютасидан муайян маблағни сарфлаш тўғрисида рухсат олиши керак, токи давлати ўшанинг ўрнини ўз валютасидан қопласин ёки бораётган давлатда қабул қилинган валюта тўғрисида рухсат олиши керак. Биз импортлар қийматини тўлаш учун миллий валютамизни чет эл валютасига алмаштирамиз ёки чет эл валютасини қўлга киритиш учун товаримизни чет эл валютасига сотамиз. Чунки давлат бошқа давлатлар билан тижорий ёки иқтисодий алоқа ўрнатиш учун чет эл валюталарига эга бўлиши зарур. Лекин тижорий ёки иқтисодий алоқа ўрнатаман, деб ўз пулимизни беқарор қилиб қўйишимиз, ишончсизликка гирифтор қилишимиз тўғри эмас. Ташқи иқтисодий алоқаларда тижоратга оид бўлсин, бошқа бўлсин, ҳукмронликни қўлдан бермасликка таянмоғимиз лозим. Ана шунда ҳам ўзимизнинг пулимизни сақлаб қоламиз, ҳам керакли миқдордаги чет эл валюталарини қўлга киритамиз. Бунинг учун давлат қисқа муддатли ёки узоқ мудатли бўлишидан қатъий назар, қарз олишдан сақланиши лозим. Чунки қарз олиш пул бозоримизни қалқитиб, пулимиз қийматининг тушиб кетишига сабаб бўлади.\nTagsТАШҚИ ТИЖОРАТТоварлар“Исломда иқтисод низоми”\nҲизб ут-Таҳрир-Судан вилояти ҳукуматни судлашишга чақирди!\nЯҳудийлар билан музокара қилишга чақириш


TeamViewer дастурида бир cмартфонни бошқа смартфондан бошқариш функция пайдо бўлди » Ўзбекистон янгиликлари – Zamin.uz\nTeamViewer дастури компьютерларни масофадан бошқаришга, файллар алмашишга ва қурилмага дистанцион хизмат кўрсатишга мўлжалланган энг оммабоп сервислардан бири ҳисобланади.\nЖорий ҳафтада компания муҳандислари iOS, Android ва Windows Phone платформаларидаги телефонларга бир-бирига масофадан кириш имконияти қўшилган TeamViewer 12 дастурининг бета-версиясини чиқаришди.\nБироқ Android тизимига мўлжалланган расмий API’ларнинг мавжуд эмаслиги боис, бундай фукнция фақат чекланган қурилмаларда ишлаши маълум қилинган (тўлиқ рўйхат). TeamViewer 12 версиясига биринчи маротаба копмьютерлардан Windows Phone дастуридаги смартфонларни дистанцион бошқариш имконияти ҳам татбиқ этилди.\nБундан ташқари, янги версияга бир қатор қўшимча ўзгаришлар ҳам киритилган.\nТеглар: cмартфонни чекланган телефонларга қурилмага функция версиясини\n12:27 / 09-12-2016


ЎзА - Хоразм пойабзаллари харидорларга манзур бўлмоқда\nХоразм пойабзаллари харидорларга манзур бўлмоқда\n16.03.2017 19:22 Чоп этиш версияси\nМамлакатимизда кичик бизнес ва хусусий тадбиркорликни ривожлантиришга қаратилаётган алоҳида эътибор ишбилармонлар сафи кенгайиб, истиқболли лойиҳалар ҳаётга татбиқ этилишида муҳим омил бўлмоқда. Буни Урганч шаҳридаги "Darital shоes" масъулияти чекланган жамияти мисолида ҳам кўриш мумкин.\nКорхонада ишлаб чиқарилаётган пойабзаллар дизайни ва сифати билан харидорларга манзур бўлмоқда.\n– Ўтган йили эркаклар, ўсмирлар ва болалар учун 28 минг жуфт оёқ кийим тайёрланди, – дейди «Darital shоes» масъулияти чекланган жамияти раҳбари Бекмамат Бобожонов. — Олтмишдан зиёд ишчи меҳнат қилаётган корхонамиз маҳсулотлари гигиеник ва мувофиқлик сертификатига эга.\nШоназар Қориев (сурат), ЎзА


ИСЛОМДА БОШҚА ДИН ВАКИЛЛАРИГА НИСБАТАН МУНОСАБАТ - Баҳоуддин Нақшбанд ёдгорлик мажмуаси маркази\nИСЛОМДА БОШҚА ДИН ВАКИЛЛАРИГА НИСБАТАН МУНОСАБАТ\n07 январ 2019 й.\nАллоҳ пайғамбаримиз соллаллоҳу алайҳи васалламни бутун дунёга раҳмат қилиб жўнатди. У киши олиб келган Ислом дин башарият учун раҳмат дини ҳисобланади. Ҳар бир мусулмон икки дунёнинг саодатига эришиши учун Аллоҳ шариатда илоҳий қонунларни жорий қилди. Ким унга амал қилса, нажотга эришади. Ислом динида барча нарсанинг таълимоти баён қилинган. Жумладан бошқа дин вакиллари билан қандай муомала қилиш кераклиги ҳам батафсил ёритиб берилган.\nМусулмон киши бошқа динларга эътиқод қилувчи кишиларга ёмонлик қилмаслиги, улар билан яхши муомалада бўлиши лозим.\n«Аллоҳ сизларни диний уруш қилмаган ва диёрларингиздан қувиб чиқармаганларга яхшилик ва адолат қилишдан қайтармайди. Албатта, Аллоҳ адолат қилувчиларни яхши кўради» (8-оят).\n«Аллоҳ сизларни диний уруш қилмаган ва диёрларингиздан қувиб чиқармаганларга яхшилик ва адолат қилишдан қайтармайди». Ушбу ҳукм Ислом дини нақадар инсонпарвар ва бағиркенг дин эканининг ёрқин далилидир.\n«Албатта, Аллоҳ адолат қилувчиларни яхши кўради». Чунки бу дин бошқа диндагиларга яхшилик ва адолат қилишдан ҳеч кимни тўсмайди, қайтармайди.\n– Мусулмон киши бошқа дин вакилларининг ибодатхоналарини ҳурмат қилади, уларнинг диний-ақидавий масалаларига аралашмайди, уларга ноҳақ жабр қилмайди.\nҚосим ибн Мухайрама Набий соллаллоҳу алайҳи васаллам асҳобларининг биридан ривоят қилади:\n«Расулуллоҳ соллаллоҳу алайҳи васаллам: «Ким аҳли зиммадан (бошқа дин вакилларидан) бир кишини ўлдирса, жаннатнинг ҳидини ҳам ҳидламайди. Албатта, унинг ҳиди етмиш йиллик масофадан келиб туради», дедилар». (Насаий ривояти.)\nРасулуллоҳ соллаллоҳу алайҳи васаллам саҳобаларининг бири ўғилларидан, у эса оталаридан ривоят қилинади:\n«Расулуллоҳ соллаллоҳу алайҳи васаллам: «Ким бир аҳдлашган (ғайридин) кишига зулм қилса ёки унинг ҳаққини поймол этса ёхуд уни тоқати етмайдиган нарсага мажбур қилса ёки ундан ўз розилигисиз бир нарса олса, қиёмат куни мен ўша одамнинг хусуматчиси бўламан», дедилар». (Абу Довуд ривояти.)\nПайғамбаримиз алайҳиссалом Мадинага ҳижрат қилганларидан сўнг у ердаги яҳудийлар билан аҳднома туздилар, улар билан тинч-тотув ва жамият манфаати учун ҳамкорликда яшаш асосларини белгилаб, унга амал қилиб яшадилар.\n– Мусулмон одам бошқа дин вакиллари билан яхши алоқада бўлади, уларга ҳадялар бериб, улардан ҳадялар олиши мумкин.\nПайғамбаримиз алайҳиссалом бошқа дин вакиллари билан шахсан яхши алоқада бўлар, уларга гўзал муомала қилар эдилар. Жумладан, уларга ҳадялар бериб, улар томонидан қилинган ҳадяларни қабул қилар ҳам эдилар.\nРасулуллоҳ соллаллоҳу алайҳи васаллам бошқа дин вакиллари томонидан ҳадя қилинган кийимларни кийиб юрганлари маълум ва машҳур.\nСаъд ибн Иброҳимдан ривоят қилинади: «Муқавқис Набий соллаллоҳу алайҳи васалламга ҳадя юборди. Шунда у зот уни қабул қилдилар». (Ибн Абу Шайба ривояти.)\nМуқавқис Мисрнинг подшоҳи бўлган. Расулуллоҳ соллаллоҳу алайҳи васаллам унга мактуб юборганларида ҳурмат билан қабул қилган, Исломга кирмаганига қарамай, Набий соллаллоҳу алайҳи васалламга совғалар юборган. У зот унинг совғаларини кабул қилганлар.\n«Набий соллаллоҳу алайҳи васалламнинг Муқавқис ҳадя қилган чопонлари бор эди. У зот уни ҳайит ва жума кунлари ҳамда ҳузурларига ҳайъатлар келганида кияр эдилар».\nШунингдек, бошқа дин вакилларига совға бериш ҳам мумкин. Расулуллоҳ соллаллоҳу алайҳи васаллам ҳам уларга совға берганлар.\n– Мусулмон кишининг бошқа дин вакилларини меҳмон қилиши ва уларга меҳмон бўлиши ҳам жоиз.\nРасулулоҳ соллаллоҳу алайҳи васаллам Ҳабашистондан келган насроний меҳмонларни ўз масжидларига туширганлар ва: «Улар бизнинг соҳибларимизни ҳурмат қилган эди, мен уларни ўзим икром қилишни хуш кўраман», деб шахсан ўзлари уларга хизмат қилганлар. Шунингдек, у зот соллаллоҳу алайҳи васаллам Нажрон насоролари гуруҳини ҳам ўз масжидларига туширганлар ва у ерда ибодатларини қилишларига рухсат берганлар.\n– Мусулмон киши бошқа дин вакилларидан бўлган қўшнисига гўзал муомалада бўлади.\n«Унинг қўйи сўйилди. У хизматчи йигитига: «Яҳудий қўшнимизга ҳам ҳадя қилдингми? Яҳудий қўшнимизга ҳам ҳадя қилдингми?» деб қайта-қайта сўрайверди.\n– Мусулмон киши бошқа дин вакилларидан бемор бўлганларини кўргани бориши жоиз.\nРасулуллоҳ соллаллоҳу алайҳи васаллам бошқа дин вакилларидан ўзларига таниш кишилар бемор бўлганида кўргани борганлар. Яҳудлардан бир ғулом Набий соллаллоҳу алайҳи васалламга хизмат қилар эди. У бемор бўлиб қолди. Набий соллаллоҳу алайҳи васаллам уни кўргани келдилар ва: «Мусулмон бўл», дедилар. Шунда у мусулмон бўлди». Бухорий ва Абу Довуд ривоят қилишган. Унинг лафзида: «Бас, унинг бош томонига ўтирдилар ва унга: «Мусулмон бўл», дедилар. Ғулом отасига назар солди. «Абул Қосимга итоат қил», деди. У мусулмон бўлди. Шунда Набий соллаллоҳу алайҳи васаллам: «Уни дўзахдан қутқарган Аллоҳга ҳамд бўлсин», деб ўринларидан турдилар», деб келган.\n– Мусулмон одам бошқа диндаги танишининг яқин кишиси вафот этганда таъзияга бориши жоиз.\n– Мусулмон инсон мусулмон бўлмаганларнинг ишида ишласа ёки уларни ўз ишида ишлатса бўлади.\n– Мусулмон киши мусулмон бўлмаган одамлар билан савдо-сотиқ, ижара ва бошқа молиявий муомаларни олиб бориши жоиз.\n«Набий соллаллоҳу алайҳи васаллам бир яҳудийдан пулини кейин бериш шарти билан таом сотиб олдилар ва темир совутни гаровга қўйдилар». (Бухорий, Муслим ривоятилар.)\n– Мусулмон киши мусулмон бўлмаган одамлар билан шариат ҳалол қилган доирада ширкатлар тузиши мумкин.\n– Мусулмон киши мусулмон бўлмаган одамлар билан қарз олди-берди қилиши жоиз.\n– Мусулмон киши мусулмон бўлмаган одамларни молиявий ишларда вакил қилиши ёки ўзи уларга вакил бўлиши жоиз.\n– Мусулмон киши мусулмон бўлмаган одамлар билан омонат олиш ва омонат қўйиш муомаласини қилиш жоиз.\n– Мусулмон киши мусулмон бўлмаган одамларнинг топиб олинган молларига худди мусулмонларникига ўхшаш масъулиятда бўлиши зарур.\nмударриси Акрамов Мақсуд


Урушнинг янги даври "аср муомаласи" лойиҳасининг натижасидир - Parstoday\nфеврал 24, 2020 15:28 Asia/Tashkent\nДональд Трамп ирқпарастлик "аср муомаласи" лойиҳасини намойиш этишидан бир ойдан камроқ вақт ўтгач Фаластин муқовимат гуруҳлари ва сионистик режим ўртасида урушнинг янги даври бошланди.\nСионистик режим армияси ўтган 23 феврал куни эрта эрталаб Ғазза секторини бомбардимон қилган ҳужумида 27 яшар фаластинлик ёш йигит Муҳаммад Ал-Ноимни шаҳодатга етказди.\nСионистилар Ал-Ноимни шаҳодатга етказганларидан кейин фаластинлик бу йигитнинг жасадини эса булдозер билан таҳқирлашди.\nБу жиноят Фаластин муқовимат гуруҳларининг аксиламал кўрсатишлари сабабига айланди ва Исломий жиҳод ҳаракатининг ҳарбий бўлинмаси "Сароёл-Қудс" якшанба куни шом пайтида Ғазза сектори атрофидаги сионистик шаҳарчаларга қарата 20 -дан ортиқ ракета отишди.\nСионистик режим ҳам бу ҳужумга аксиламал кўрсатиб, Ғазза сектори ва шунингдек Дамашқ атрофига ҳужум қилди. Бу ҳужумда эса "Сароёл-Қудс" кучларидан икки киши шаҳодатга етди.\nБу ҳодисаларнинг таҳлили шуни кўрсатадиким, уруш янги даврининг илдизи Исроил ишғолгар режимининг жинояткорона сайъ-ҳаракатига бориб тарқалади.\nБу режим бир томондан Ғазза секторига ҳужум қилди ва 27 яшар фаластинликни шаҳодатга етказди. Бошқа томондан эса бу режим фаластинлик шаҳид бўлган ёш боланинг жанозасини таҳқирлади.\nҲақиқатан ҳам сионистик режим Ғазза секторининг хавфсизлигига таҳдид солиш зимнида, фуқароларнинг инсоний кароматини ҳам эътиборга олмасдан фаластинлик ёш йигитнинг жасадини таҳқилади.\nБундай хатти-ҳаракат Фаластин муқовимат гуруҳларининг жиддий аксиламал кўсартиши сабабига айланди.\nَФаластинликларнинг "аср муомаласи" лойиҳасига эътирозлари\nФаластин муқовимат гуруҳлари ва сионистик режим ўртасидаги урушнинг янги даври "аср муомаласи" номли ирқпарастлик лойиҳанинг натижасидир.\nАмерика президенти Дональд Трамп 28 январ куни Оқ Уйда Исроил бош вазири Бинямин Натаниёҳу иштирокида "аср муомаласи"лойиҳасини эълон қилди.\nБу лойиҳа сионистик режимнинг манфаатида тайёрланган лойиҳа саналади ва бу режим содир этган жиноятларини ҳимоя этади. Бу лойиҳа намойиш этилганидан сўнг, экспертларнинг аксарияти "аср муомаласи" лойиҳаси тинчлик келтирмайди ва Ғарбий Осиё (Ўрта Шарқ) минтақасида низолар кенгайишининг сабабига айланади,-деб талқин этишди.\nФаластин исломий муқовимат ҳаракати (Ҳаммас) ҳам нашр этган ўз баёниясида, "аср муомаласи" лойиҳаси Ғарбий Осиё минтақасида кескинликнинг кучайиши сабабига айланади,-деб эълон қилди.\nФаластин муқовимат гуруҳлари ва сионистик режим ўртасидаги урушнинг янги даври шундай бир шароитда бошланмоқдаким, 10 кундан ҳам камроқ вақт ичида охирги бир йилда ишғолий сарзаминлар парламентининг учинчи сайлови бошланади.\nНатаниёҳу 17 сентябр сайловларидан олдин ҳам муқовимат гуруҳларига қарши урушни бошлаган эди. Шунингдек у уруш ва фазони хавфсиз этиб кўрсатиш билан сайловда ўз манфаатларини таминлаш учун сайъ-ҳаракат олиб борган эди. Бироқ, бундай муносабат нафақат 17 сентябр парламент сайловида Натаниёҳунинг ғалабасини таминлай олмади, балки Ғазза секторининг атрофидаги шаҳарчалар урушқоқлик муносабатини танқид қилиб, сайловда кенг иштирок этишмади.\nБироқ, Натаниёҳу яна бир маротаба сайловлар арафасида урушга юз қаратди. Фаластин муқовимат гуруҳларининг "аср муомаласи" лойиҳасидан ғазабланишлари ва норози бўлишлари сабабига айланган мантиқсиз бу сайъ-ҳаракатлар ҳамма нарсадан олдин шундан далолат берадиким, Бинямин Нтаниёҳунинг ишғолий сарзаминлардаги қудрати охирга етмоқда.


ХАЛҚАРО ДАВРА СУҲБАТИ БЎЛИБ ЎТДИ – Prokuratura\nБош прокуратурада «Активлар ва манфаатларни декларациялаш коррупцияга қарши курашиш ва олдини олишнинг воситаси: уни жорий этиш ва самарали қўллашнинг амалий ечимлари» мавзусида халқаро давра суҳбати бўлиб ўтди.\nДавра суҳбати коррупцияга қарши курашиш бўйича Республика идоралараро комиссия томонидан Иқтисодий ҳамкорлик ва ривожланиш ташкилотининг Шарқий Европа ва Марказий Осиё давлатлари учун коррупцияга қарши курашиш тармоғининг “Ўзбекистонда коррупцияга қарши курашишни қўллаб-қувватлаш” ва БМТ Тараққиёт дастурининг “Ўзбекистонда самарали, ҳисоб берувчи ва ошкора бошқарув институтлари орқали коррупцияга қарши курашиш” лойиҳалари билан ҳамкорликда ташкил этилди.\nТадбирда коррупцияга қарши курашиш бўйича Республика идоралараро комиссия аъзолари, Бош прокуратура, адлия вазирлиги ва бошқа давлат органлари ҳамда фуқаролик жамияти институтлари вакиллари иштирок этишди.\nТадбир давомида Словения, Франция, Грузия ва Украина каби давлатлардаги актив ва манфаатларни декларациялаш тизимини ишлаб чиқилиши ва жорий этилиши, зарур ҳуқуқий ва институционал асослари, шунингдек дастурий таъминотларини таъминлаш тажрибалари тақдимот қилинди.\nДавра суҳбатида иштирокчилар ўртасида амалий фаолиятда ушбу институтнинг самарали жорий этилиши ва ишлаши билан боғлиқ бўлган зарурий билим олишга шароит яратган масалалар бўйича муҳокамалар бўлиб ўтди.\nДавра суҳбати якуни бўйича Ўзбекистонда активлар ва манфаатларни декларациялашни жорий қилиш юзасидан таклиф ва тавсиялар ишлаб чиқилди.


Япония устидан НУЖ учиб ўтди(Видео) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Япония устидан НУЖ учиб ўтди(Видео) 14:05, 03 ноябрь 2016\tЯпониянинг Ниигита шаҳри аҳолиси осмонда учиб ўтган каттта яшил шардан ҳайратга тушди, деб ёзади “Вести”.\nСирли объект акс этган кадрлар интернет орқали бутун дунёга тарқалди. Айни пайтда уфологлар ва астрономлар мазкур обеъктнинг нима эканлиги устида бош қотирмоқда. Қуйидаги кадрларда Нииагата шаҳри устида пайдо бўлган, кейинроқ эса портлаган жисмни кўриш мумкин. Журналистларга интервью берган астрономлардан бирининг айтишича, учиб ўтган жисм метеорит. Бошқа мутахасислар эса японияликлар атмосферада космик чиқиндининг ёниб кетишига гувоҳ бўлганини таъкидламоқда. Бироқ, мутахасислар яшил шар нима эканлиги борасида бир қарорга келиша олмаяпти.


Сафвон ибн Умайя - Hidoyat.uz\nАсосий саҳифа Мақолалар Сафвон ибн Умайя\nЧоп этилди Aprel 10, 2019 Сафвон ибн Умайяda fikr bildirishni o'chirish\nСафвон ибн Умайя Жумаҳий Қурайший Киноний. Маккада туғилган. Отаси Умайя ибн Халаф мусулмонларга ашадий душманлик қилган Қурайш бошлиқларидан бири эди.\nБир куни Сафвон ибн Умайя амакиваччаси Умайр ибн Ваҳб билан (мусулмон бўлишларидан илгари) Бадр кунидаги қурбонларни эслашди. Сафвон қалбида мусулмонларга кек ва адоват сақларди. Чунки жангда отаси ва акасидан айрилган эди. Келинг, икки дўстнинг суҳбатини Урва ибн Зубайр розияллоҳу анҳудан эшитамиз:\n«Умайр: “Аза тутишни бас қилгин энди”, деб дўстига таскин беришга уринди. Сафвон: “Аллоҳга қасам, улардан сўнг яшашнинг ҳам қизиғи қолмади”, деди янада кўпроқ куйиниб. Умайр: “Агар қарзим бўлмаганда, оиламнинг қийналиб қолишидан қўрқмаганимда, Муҳаммаднинг олдига бориб, уни ўлдирардим. Мадинада ҳеч ким мендан шубҳаланмайди. Чунки қўлларида ўғлим асир турибди”, деди. Шунда Сафвон: “Айтганларинг чинми? Агар шундай қилсанг, қарзингни мен тўлайман, оилангга ҳам ғамхўрлик қиламан. Қўлимдан келган яхшиликни аямайман. Ҳеч нарсага зориқмай яшашади”, деб таклиф билдирди. Умайр: “Ундай бўлса гап орамизда қолсин”, деди келишувга якун ясаб. “Шундай-куя, лекин у ердан қандай соғ чиқмоқчисан?” сўради Сафвон ажабланиб. Умайр: “Душманни енгишдан кўра, ўзининг қутулиши ҳақида қайғурадиган одам шижоат талаб этадиган ишларга яқинлашмагани маъқул. Хавотир олма, Муҳаммад билан ёлғиз қолишнинг чорасини топиб, заҳарли қиличимни унга санчаман. Қасосимни оламан”, деб Мадинага равона бўлди.\nСафвон ибн Умайя Макка кўчаларида фахрланиб юрар, кафтларини ишқалаб, ғурур билан: “Бир неча кундан сўнг Бадр кунини унуттирадиган хабардан хурсанд бўласиз”, дерди.\nСафвон ҳар тонг карвондаги йўловчиларга учрар ва: “Мадинада бирор иш содир бўлдими?” деб сўрарди. Одамлар у истамаган жавобни беришарди. Чунки Мадинада арзирли воқеа юз берганини ҳеч ким кўрган ё эшитган эмасди.\nСафвон кутишда давом этди. Ниҳоят, бир куни мусофир унинг саволига: “Ҳа, улкан иш содир бўлди”, деб жавоб берди. Сафвоннинг юзи ёришди, дунёдаги энг қувончли хабарга юзма-юз турарди гўё. Шошиб сўради: “Қандай иш содир бўлди?! Айтсанг-чи!” Мусофир жавоб берди: “Умайр ибн Ваҳб мусулмон бўлди, ҳозир динни ўрганяпти, Қуръондан таълим оляпти”. Бу гапдан Сафвон чақмоқ ургандек силкиниб тушди. Хабар унинг бор умидини парчалаб ташлади.\nМакка фатҳи куни ўз жонини сақлаш мақсадида Сафвон ибн Умайя қули Ясор билан денгиз томон қочди. Умайр ибн Ваҳб розияллоҳу анҳу собиқ дўстини унутмади. Бор имконини ишга солиб, уни шайтоннинг йўлидан қайтаришга қарор қилди. Расулуллоҳнинг ҳузурларига келиб: “Эй Аллоҳнинг расули, Сафвон ибн Умайя – қавмининг улуғи. Ўзини денгизга отиш учун сиздан қочиб кетди. Унга омонлик беринг”, деди. Пайғамбаримиз алайҳиссалом: “У омонда”, дедилар. Умайр: “Эй Аллоҳнинг расули, омонлик берганингизни билдириб турадиган бирор белги беринг”, деди. У зот алайҳиссалом Макка фатҳи куни кийиб келган саллаларини бердилар.\nУмайр Сафвоннинг ортидан етиб олди. У соҳилда турарди. Умайр: “Эй Сафвон, ота-онам сенга фидо бўлсин… Эй Худойим! Нима бало, ўзингни ҳалок қилмоқчимисан?! Бу Пайғамбаримиз алайҳиссаломнинг омонлик берганлари белгиси. Уни сенга олиб келдим”, дея қўлидаги саллага ишора қилди. Сафвон: “Ёнимдан кет, асло гапирма!” деди бақириб. Умайр: “Эй Сафвон! Аллоҳнинг расули инсонларнинг энг афзали, энг ҳалими ва энг яхшисидир. Унинг иззати – иззатинг, шарафи шарафингдир”, деб тушунтиришда давом этди. Ниҳоят, Сафвон дўстининг сўзларини қабул қилди. Сўнг иккови Расулуллоҳ алайҳиссаломнинг ёнларига қайтишди. Сафвон Пайғамбаримиз алайҳиссаломга: “Умайр менга омонлик берганингизни айтди”, деди. Расулуллоҳ алайҳиссалом: “У рост айтибди”, дедилар. Сафвон: “Менга икки ой муҳлат беринг”, деганида Пайғамбаримиз алайҳиссалом: “Сенга тўрт ой муҳлат”, дедилар.\nҲунайн юришига тайёргарлик кўраётган Пайғамбаримиз алайҳиссаломга Сафвон ибн Умайяда совут ва қуроллар борлигини айтишди. Ўшанда Сафвон ҳали Исломни қабул қилмаган эди. Унга: “Эй Абу Умайя, қурол-аслаҳаларингни бериб тур? Эртанги жангдан сўнг уларни қайтарамиз”, дейишди. Сафвон: “Эй Муҳаммад, шундай қилишга ихтиёрлиманми ёки мажбур?” деб сўради. Набий алайҳиссалом: “Ихтиёрлисан. Бериб турсанг, ҳаммасини қайтариб берамиз. Йўқолганларининг ўрнини тўлдирамиз”, деб айтганларидан сўнг Сафвон юзга яқин қилич ва совут берди.\nСафвон ибн Умайя Ҳунайн ва Тоифга юришда мушрик ҳолда қатнашди. Баъзи қурол-аслаҳаларига талофат етганди. Пайғамбаримиз алайҳиссалом: “Истасанг, жарима тўлайман”, дедилар. Сафвон: “Кўнглим бундан кўра Исломга мойилроқдир”, деб жавоб берди.\nРасулуллоҳ соллаллоҳу алайҳи ва саллам Ҳунайндан тушган ўлжаларини тақсимлаётганларида Сафвоннинг туя, қўй ва чўпонлар билан тўла дарага ҳайратланиб қараётганининг гувоҳи бўлдилар. Сўнг ундан: “Булар сенга ёқдими?” деб сўрадилар. Сафвондан: “Ҳа”, деган жавобни эшитган Пайғамбаримиз алайҳиссалом: “Улар сеники”, дедилар. Шунда Сафвон ибн Умайя: “Бундай саховатни фақат Пайғамбар кўрсата олади. Гувоҳлик бераманки, Аллоҳдан ўзга Илоҳ йўқ. Муҳаммад унинг қули ва элчисидир”, дея шу ернинг ўзида мусулмон бўлди.\nИнсонлар қалбини Исломга мойил қилиш учун берилган ҳадя Қуръони карим ояти билан собит бўлганди: “Албатта, садақаларни фақат фақирлар, мискинлар, унда (садақа ишида) ишловчилар, диллари ошна қилинувчи (кофир)лар, (пул тўлаб озод этилувчи) қуллар, қарздорларга ва Аллоҳ йўлида ҳамда йўловчига (мусофирга бериш) Аллоҳ (томони)дан фарз (этилди). Аллоҳ илмли ва ҳикматли зотдир (Тавба сураси, 60-оят). (Бу кўрсатилган кишиларга закот, хирож, фитр ва ушр каби садақотлар берилиши керак. Кейинроқ Абу Бакр розияллоҳу анҳу халифалиги даврида саҳобалар ижмоси билан оятдаги “диллари ошна қилинувчилар”нинг ҳукми бекор қилинган.)\nПайғамбаримиз алайҳиссаломнинг Сафвонга ҳадя беришдан мақсадлари унинг қалбини дунё муҳаббатидан Ислом муҳаббатига мойил этиш эди. Имон муҳаббати қалбини ром этгандан сўнггина унинг лаззатини ҳис эта оларди. Ушбу қиссада Набий алайҳиссаломнинг ҳикматлари, олижанобликлари, одамларнинг Исломни қабул қилишларига ҳарисликлари, ҳатто душманларни ҳам энг гўзал суратда кечириб юборишлари намоён бўлмоқда. Бир тасаввур этинг-а, мушрик одам у зот алайҳиссаломни ўлдириш ниятида келди. Лекин Пайғамбаримиз алайҳиссалом билан бир бор суҳбатдан сўнг эса бутунлай фикри яхши томонга ўзгарди. Энди ер юзида унинг учун Набий алайҳиссаломдан кўра маҳбуброқ инсон йўқ. Бу ҳам Пайғамбаримиз алайҳиссаломнинг душманни кечира олишлари ҳамда буткул яхши муносабатда бўлишларининг намунасидир.\nМана шу воқеалардан сўнг Сафвон ибн Умайя розияллоҳу анҳу умрининг қолган қисмини Исломда, энг гўзал суратда ўтказа бошлади. Очларни тўйдиргани учун одамлар уни: “Водийнинг қўриқчиси”, деб атай бошлашди. Яна у яхши нотиқ ҳам эди. Ундан ўғли Абдуллоҳ, опасининг ўғли Ҳамид, Саид ибн Мусайяб, Товус, Абдуллоҳ ибн Ҳорис ибн Навфал, Ато ибн Абу Рабоҳлар ҳадис ривоят қилишди.\nҲазрат Умар ва Усмон розияллоҳу анҳумо замонларида барча жангларда мардонавор қатнашди. Ярмукда иштирок этди. Кардусга юборилган қўшинга қўмондонлик қилди.\nСафвон ибн Умайя ҳижратнинг 42-йили Маккаи мукаррамада, Муовия ибн Абу Суфён розияллоҳу анҳу халифалиги замонида оламдан ўтди.\nИСЛОМДА ОИЛАГА МУНОСАБАТ


Устозга йўлланган энг сўнгги мактуб — Исломобод\nСиз шуердасиз Бош саҳифа → Устозга йўлланган энг сўнгги мактуб\nislomobod Сентябрь 21, 2020 0 Изоҳ\nҚўлимизни кўксимизга қўйсак, ичимиздан гўё эшик қоққандек тўхтовсиз «дук-дук», «дук-дук», дея садо бераётган овоз ўйлаб кўрсак, бекорга дуккилламас экан…\nБу унинг «Ҳой, мени ишим, вазифам тугаяпди, мен учун белгиланган муддат ниҳоя топмоқда, огоҳ бўл!», дегани экан…\nҲазрати Умар розияллоҳу анҳу ўзларига насиҳат қилиб:\n«Ҳар куни «Фалончи вафот этди, Фустончи вафот топди…», дейилади. Ҳали шундай кун ҳам келадики, ул кунда «Умар ўлибди…» дейилади…», дер эканлар.\nМаълумингизки, вилоятимиз бош имом-хатиби марҳум Хайруллоҳ домла Турматов оғир дард сабаб Аллоҳ таолонинг ҳикмати иродаси ила 16 сентябрь, милодий 2020 йил, 28 муҳаррам, ҳижрий 1442 йил, ҳафтанинг чоршанба куни, аср намозига саноқли дақиқалар қолганида 44 ёшларида охират сафарига риҳлат қилдилар.\nБу мусибат олдида «Иннаа лиллааҳи ва иннаа илайҳи роожиъуун», демоқдан ўзга чора тополмадик…\nБилганим шул эдики, Ул кишимиз аҳли илмларни хуш кўрадиган, Аллоҳнинг байти – масжидлар ва қалблари Аллоҳнинг байтига боғланган қадрли қавмларини севадиган, вазифаси учун жонкуяр инсон эдилар…\nАллоҳ таоло Хайруллоҳ домламизни Ўз раҳматига олиб, уларнинг йўлларига интизор бўлиб, бироқ дийдорлаша олмаган меҳрибон ҳожа онажонлари ва аҳли оилалари ҳамда миллионлаб мухлислари учун гўзал сабр ато этсин…\nБир инсон яшаса шунчалик яшар экан…\nБир инсон ота ёки она бўлса шу мисол фарзандга ота ёхуд она бўлар экан.\nМуборак жума, 18 сентябрь куни бутун ўзбегим мусулмонлари ўз хонадонларида, йўлларида, хусусан жума намозлари сўнггида жамоа бўлиб мингга яқин тўлиқ хатми Қуръонлар ортидан марҳум устоз Хайруллоҳ домламиз ҳақларига хайр ва раҳматларни сўраб дуо қилдилар.\nҚисқа умр кечирдилар – 44 йил. Лекин, шу аснода асрларга татигулик иш қилдилар.\nЁнларида бирга ишлаган давримда менга вазифаларига кўра раҳбар эмас, балки акадек муносабатда бўлдилар.\nҒам-у ташвишлари дин эди. Дин ривожи – уламолар фаолияти, диний ходимлар салоҳияти, талабалар муваффақияти, қалблари Аллоҳнинг байтига боғланган инсонларни обод, шинам ва кўркам масжидларда ибодат қилишини кўриш уларнинг энг юксак рағбати, истак ва умидлари эди. Шодлик ва қувончлари масжид қурилишига рухсат берилиши ва унинг пойдеворига илк ғишт қўйилиши эди.\nБиргаликда жуда ҳам кўп мартаба тушлик қилганман. Арзон ва парҳез таомларни хуш кўрар эдилар. Таом учун иштаҳалари яхшиловчи нарса бу фақатгина диний музаффариятлар, айниқса бирор бир эски масжидни қайта қурилишига рухсат берилиши, имтиҳонлар якун топгач ким бўлмасин вилоятнинг бирор фарзандини мадраса талабаси бўлгани ҳақидаги хабарлар бўлар эди.\nҲар доим имом-хатиб ва имом ноибларга айтар сўзларида «Ким омонат фаолияти давомида битта масжидни янгидан қайта қурмаса, шунингдек, ҳечса бир нафйар ўсмирни мадраса талабаси бўлишига сабабчи ёки туртки бўлмаса у “Мен имом-хатиб ёки имом ноиби бўлиб ишладим…», демасин», деган насиҳатлари жаранглар эди.\nЖоме масжидлар қурилиши ва мадраса талабалари ўқув контракт тўловларини тўлашда саховатпешаларга мурожаат қилишдан уялмас ва оринмас эдилар.\nИшларида маслаҳат қилишни жуда ҳам муҳим, деб билар эдилар. Бир куни мени хоналарига чорладилар ва айтдилар:\n«Нурали… Вилоятимизда миссионерлик фаолияти авж олаётган ҳудудларни белгилаб олсак ва ўша ҳудудларда ушбу хатарли муаммонинг ечими ўлароқ – янги жоме масжид очиш чораларини кўрсак…», дедилар.\nМаслаҳат давомида вилоятда тўртта ана шундай ҳудудларни белгилаб олдик. Ишонсангиз, улар шу куннинг эртасига мазкур тўртта ҳудуднинг ҳар бирига шахсан ўзлари бориб, қайси жойдан жоме масжид таъсис этиш мақсадга мувофиқ ва муносиблигини ўрганиб, телефон орқали менга мазкур масалада раҳбарларга хат тайёрлашимни айтдилар.\nБу йўлда қаерга бориш лозим бўлса қатнамоқдан эринмадилар, кимга мурожаат қилиш лозим бўлса мурожаатдан тортинмадилар. Натижа ўлароқ Олмалиқ шаҳрида янги жоме масжид таъсис этилишига эришдилар. Бу қувонч ва бундан бошқалари ҳам ўзидан ўзи, шунчаки истак ва умид билан амалга ошмаганига мен гувоҳман.\nБу хушхабардан сўнг ушбу янги жоме масжидни муносиб ном билан номлаш масаласида машварат қилар эканлар ишхонамиздаги ходимлар даврасида қатор номларни ўйлаб кўрдик. Лекин бирортасидан уларнинг кўнгиллари ёришмади. Ҳудди, бошқа ном қолмагандек маълум вақт жим бўлиб қолдик. Бироздан сўнг шундай дедим:\n«Домла! Бир фикр бор. Шу онга қадар 130 минг аҳолиси мавжуд бўлган Олмалиқ шаҳрида атиги биргина жоме масжид мавжуд бўлиб, унинг номи ойлар султони номи ила «Рамазони шариф», дея номланган. Мусулмонлар Рамазон ойининг янги ҳилолини кўриш учун узоқ вақт интизор кутадилар. Уни кўрганларида эса қалблари шодлик билан тўлади.\nБу жоме масжид ҳам Олмалиқ шаҳар аҳолиси учун Рамазон ойи ҳилолидек интизор кутилган ва кўриниш бериши билан шаҳар аҳолисининг қалбини қувончга тўлдирган даргоҳ бўлди.\nКелинг, унинг номини «Рамазони шариф» жоме масжидига боғлаган ҳолда «Ҳилол», деб атасак. Боз устига сиз марҳум устоз фазилатли шайх Муҳаммад Содиқ Муҳаммад Юсуф ҳазратларини жуда ҳам хуш кўрар эдингиз, улар ҳам сизни муносиб яхши кўрар эдилар. Уларнинг илмлари таралаётган нашр даргоҳининг номи ҳам «Ҳилол», деб номланган…».\nИшонсангиз ушбу ожизона таклифдан домламизнинг кўзлари порлаб, ўтирган ўринларидан қалқиб турдилар. Шу ондаёқ фазилатли шайх Муҳаммад Содиқ Муҳаммад Юсуф ҳазратларининг фарзандлари Исмоилхон домла билан боғланиб, улардан одоб нуқтаи назардан «Ҳилол» номидан фойдаланишга ижозат сўрадилар. Исмоилхон домла ҳам бу ишдан мамнун эканликларини билдириб, сўзлари якунида «Домла, қурилиш билан боғлиқ бирор хизматлар бўлса бизга ҳам айтинг», деганларида, домламиз уларга жавобан «Ўз вақтида албатта, айтаман…», дедилар.\nМулоқотдан сўнг домламиз менга кулибгина қараб «Аллоҳ насиб этиб шу масжид битсин, ёнига аҳоли фойдаланиши учун марҳум устоз фазилатли шайх Муҳаммад Содиқ Муҳаммад Юсуф ҳазратларининг илмий мерослари манбаи сифатида алоҳида намунали кутубхона ташкил этаман, ана ўшанда Исмоилхон домламизга хизматни айтиб, уларни ишга соламан…», деб қувониб кетган эдилар.\nМана шу уларнинг фаолияти давомида амалга оширилган энг сўнгги меҳнат, хизмат ва жасоратлари бўлди…\nИшонаманки, буни ҳеч ким, айниқса Олмалиқ шаҳри аҳолиси асло ва асло унутмайди…\nУларга фаолиятлари давомида бирор бир иш осон бўлмаган. Деярли хоналарида ўтирмас эдилар. Ҳар бир ютуқлари ортида жуда кўп меҳнатлар, иродалар, ўз навбатида ҳасратлар, матонатлар ва жасоратлар мужассам эди. Булар ҳақида мен билан соатлаб гаплашар эдилар. Мен бунга гувоҳман.\nШу боис уларнинг ҳар бир машаққатли ишлари давомида ва якунида уларга қайсидир маънода жуда ҳам кичик ёки арзимас бўлсада тасалли бўлиб, кўнгиллари учун муносиб сўз айтиб турар эдим.\nҚуйидаги мурожаатим мени уларга мазкур энг сўнгги жасоратли ва самарали меҳнатлари асносида билдирган энг сўнгги мурожаатим бўлган экан…\nВақт топиб, уни албатта ўқинг…\nАссалому алайкум, қози домла!!!\nТошкент вилоятида муҳтарам муфтий ҳазратлари бошчиликларида элликдан ортиқ жоме масжидларни тўлиқ қайта қурилишида жонбозлик кўрсатиб келаётганингиз жуда ҳам қувонарли ҳолат…\nБугун эса узоқ йиллик умидларингиз, ўз навбатида тинимсиз сўровларингиз ва ташаббусингиз натижаси ўлароқ Юртбошимизнинг ижозатлари билан Олмалиқ шаҳрида янгидан жоме масжид таъсис этишга рухсат берилиши, уни «Ҳилол», дея номланиши, унга биноси вилоятнинг энг намунали жоме масжиди сифатида қад ростлаши учун олти минг кишига мўлжалланган илк тамал тошини қўйилиши иймонга ташна қалб эгаларига сокин томчилаётган ёмғир мисол роҳатли сурур бахш этди…\nБундан барча мўминларнинг қалби шодликка тўлиб, давлатимиз Раҳбари, ўз навбатида муфтий ҳазратлари, Дин ишлари бўйича қўмита, вилоятимиз ҳокимлиги, бу ишда жонбозлик кўрсатган биз билган ва билмаган ҳар бир мутасадди масъуллар ҳаққига Аллоҳ таолодан бахт ва ҳар икки дунё саодатларини сўраб, мустажоб дуолар қилаётган бўлсалар, не ажаб…\nОчиғи, бундай кутилмаган, шунингдек, хайрли ва ажрли иш билан Сизни ва Олмалиқ шаҳри мўмин-мусулмонларини самимий қалбдан қутлаймиз!!!\nАллоҳ таоло бу ва бу мисол ажри юксак меҳнатларингизни хайрларга васила қилиб, Сизни бунданда улуғвор ишлар бошида кўриб юришни насиб этсин…\nМеҳрибон ва яхшиликни ортиғи билан мукофотловчи Аллоҳ таоло бу мисол хайрли ишларингиз эвазига Сизга (Сиз қатори биз ожиз бандаларга ҳам) икки дунё саодатини ато этиб, жумладан, мушфиқ Онажонингиз бахтларига Сизни, Сизнинг бахтингизга Уларни ва барча Аҳлингизни узоқ йиллар ҳар дам ва ҳар лаҳза омон айласин…\nЭндигина 3 ёшни қарши олиб, бола тилида болажонча «Ота, Ота…», дейишни бошлаганингизда бундай бетакрор ва бебаҳо нидоларингиз билан беҳад қувонтирганингиз, аммо илоҳий тақдир ила шу ондаёқ йўқотганингиз, бироқ, Сиздек фарзандга ота бўлиб ҳеч нарсани йўқотмаган, аксинча, охирати учун муносиб захира қолдирган меҳрибон отангиз – Абдумалик отани Аллоҳ таоло ўз раҳматига олсин…\nМенга бир сўзни жуда ҳам кўп маротаба айтар эдингиз… Очиғи, ҳар гал эшитганимда жуда ҳам таъсирланганман…\n«Мен Юртбошимнинг кўзларида уч маротаба ёнма-ён туриб кўз ёшларини кўрганман: бири «Зангиота» мажмуасида, иккинчиси Паркент туманида, учинчиси Бекобод шаҳрида.\nБиламан, бу уларнинг ожизлик ёки чорасизликлари натижасида кўзлари қаъридан сизиб чиққан кўз ёши эмас. Негаки, улар иродали ва жасоратли инсон. Аксинча, бу кўз ёшларини Уларни юрти ва унда ҳаёт кечираётган халқининг ғами ва дардини ҳис этганларидан, деб биламан.\nНурали, агар мен шу кўз ёшларни кўра-била туриб, ўз фаолиятимдаги иш тартибимни ўзгартирмасам ўрнимни боридан йўғи (яъни, топширганим) яхшироқ», деган изтиробларингиз бор эди.\nБахтимизга Сиз кабилар бор, кўп ва омон бўлсин…\nБу сўзларни фақатгина эътироф ва мамнуният маъносида қабул қилгайсиз…\nТошкент вилояти вакиллигидаги барча ходимларингиз номидан,\n29 август, 2020 йил.\nАллоҳ таоло устоз Хайруллоҳ домламизни ўз раҳматига олсин, ул киши ҳақидаги гувоҳлигимизни қабул этсин… Барчамизни олий жаннатида жамласин… Амин…\n18 сентябрь, 2020 йил.\nМуносабат: ижтимоий тармоқларда тарқалган сохта пайғамбарлик даъвоси юзасидан


OzodDayjest: Қурилиш соҳаси раҳбарлари парламентни ўзлари тўқиган эртакка ишонтира олмади\n02 март 2021, Тошкент вақти: 01:11\nДепутатлар “арзон уйлар” қурилиши жараёнини танқид қилдилар. Тошкент ҳокими “монополия қироли” деб аталди. Марғилондаги тарихий ёдгорлик омборхонага айланиб қолди. Жорий ҳафта матбуот шу каби воқеалар ҳақида хабар берди.\nПарламент “арзон уйлар” қурилиши жараёнини кескин танқид қилди\nОлий Мажлис Қонунчилик палатаси мамлакатда “арзон уйлар” қурилиши жараёнини кескин танқид қилди (“Даракчи”, 3 январь). Ушбу масалада Қурилиш вазири Абдуқаҳҳор Тўхтаев ҳамда “Қишлоқ қурилиш инвест” ширкати раҳбари Қудратбек Ҳошимбеков депутатлар саволларига жавоб берган. Депутатларга кўра, “арзон” деб қурилаётган уйлар аслида тижорий ширкатлар қураётган уйлардан ҳам қимматга сотилмоқда. Қайд этилишича, пудратчиларнинг қурилиш материалларини мажбурий равишда аввалдан белгиланган бир-икки ташкилотдан олаётгани уйларнинг қимматлашиб кетаётганига сабаб бўлмоқда. Қурилиш ширкатлари материалларни нега бир-икки фирмадан олишга мажбурланаётгани борасидаги саволга Қурилиш вазири А. Тўхтаев тайинли жавоб бера олмаган. “Қишлоқ қурилиш инвест” ширкати арзон уйларни тарқатишда ҳам ҳукумат низомини ўзбошимчалик билан бузиб, тураржойларни ўзи истаган одамларга бермоқда. Қонунчилик палатаси аъзоларининг бу борадаги саволига “Қишлоқ қурилиш инвест” ширкати раҳбари Қ. Ҳошимбеков асосли жавоб бериш ўрнига депутатларга ўзи тўқиган эртакни айтиб берган, яъни турли важларни келтирган. Қайд этилишича, депутатлар бу эртакка ишонмаган. Депутатлар арзон уйлар қурилиши жараёнини бевосита ўрганиб чиқиши маълум қилинган.\nҚаровсиз қолган тарихий ёдгорликдан аҳоли омборхона сифатида фойдаланмоқда\nФарғона вилояти Марғилон шаҳридаги “Узунҳовуз” жомеъ масжиди кўп йиллардан буён қаровсиз қолиб келмоқда (“Жамият”, 2018 йил 28 декабрь). Ёдгорлик жойлашган маҳалла раиси Анваржон Бойхоновга кўра, масжид устунлари чириб, томни базўр суяб турибди. Деворлар ҳам ёрилиб, аянчли аҳволга келиб қолган. Қўшни ҳовлиларда яшовчи аҳоли эса ёдгорликдан омборхона сифатида фойдаланади. XIX асрда бунёд этилган “Узунҳовуз” жомеъ масжиди 35х21 метр ўлчамдаги йирик иншоот бўлиб, иккита қишки намозхона ва унга ёндош серустун айвондан иборат. Ушбу ёдгорликни асраб қолиш ва таъмирлаш масаласи эса мутасадди идоралар эътиборидан четда қолмоқда.\nТошкент ҳокими Жаҳонгир Ортиқхўжаев лобби йўли билан бизнес юритишда айбланди\nТошкент шаҳри ҳокими Жаҳонгир Ортиқхўжаев лобби йўли билан бизнес юритаётгани иддао қилинди. Ижтимоий тармоқларда ўн минглаб обуначаларга эга Troll.uz cаҳифасига кўра, янги йилда ҳам хориждан Ўзбекистонга қандолат маҳсулотлари, алюмин профиллар, газ ва электр плиталар, кондиционер, телевизор, чангютгич, музлатгич ва бошқа маиший техника ҳамда электроника маҳсулотларини олиб киришда 15 фоиздан ошиқ бож ва акциз тўловлари сақланиб қолмоқда. Қайд этилишича, катта тадбиркор сифатида танилган Тошкент ҳокими лобби йўли билан юқори ставкадаги бож ва акциз тўловларини сақлаб турибди. “Тасаввур қилинг, Лондон ҳокимининг бир нечта заводи ва бизнеслари бўлса. Йўқ-йўқ... Бўлиши мумкин эмас, ахир бу бизнес муҳити ва рақобатга зид-ку!” деб ёзади Troll.uz саҳифаси. “Шу ҳаммасини битта жойга тўплаб, “сенларга нима етмаяпти?” деган савол берсанг-да... Шунча единг, қўй энди халқ сифатни ва танловни ҳам бир кўрсин... Етти юз авлод набираларига етадиган пулинг бўлса. Инсоф ҳам керак-да... дейдиган одам йўқ” дея киноя қилади саҳифа муаллифи, таниқли блогер Умид Ғафуров. Ушбу мавзуда муносабат билдирган кўплаб фойдаланувчилар Тошкент ҳокимини “монополия қироли” деб атаганлар. Эслатиб ўтамиз, Ж. Ортиқхўжаев 2018 йил апрелдан буён Ўзбекистон пойтахтини идора этиб келмоқда. Ҳокимият тизимига келгунга қадар йирик бизнес раҳбари саналган Ж. Ортиқхўжаев “Artel” (электроника ва маиший техника), “Akfa” (алюмин профил маҳсулотлари), “Сrafers” (қандолат маҳсулотлари) каби ширкатлар эгаси экани айтилади.


Мавзулар: Оқсоқолларнинг тайинланиши ҳамда Ваҳий 11- бобда айтилган иккита шоҳид | Тадқиқ сони\nИсонинг тирилиши биз учун нимани англатади?\nНима учун муқаддас бўлишимиз керак?\nБутун юриш-туришимизда муқаддас бўлайлик!\nЯҳовани Эгамиз деб билган халқ\n«Энди Тангрининг халқисизлар»\nТАШКИЛОТИМИЗ АРХИВИДАН Кунчиқар мамлакатда нурнинг порлаши\nТИЛИДА ЎҚИШ аймара албан амхар арабча аргентина имо-ишора арман африкаанс бенгала бикол болгар бразилия имо-ишора ваиунаики венгер венда вьетнам ган грек грузин гуарани гужарати дат зулу иврит игбо илоки инглиз индонез исланд испан испан имо-ишора итальян каннада каонде каталан квангали кечуа (Боливия) кикуйю килуба киньяруанда кирунди колумбия имо-ишора конго корейс коса креол (Гаити) креол (Маврикий) куаньяма латиш лингала литва лози лувале луганда лунда луо майя македон малагаси малайя малаялам мальта маратҳ мексикан имо-ишора михе монгол нгаубере ндебеле ндонга немис непал нидерланд норвег ньянжа озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин рус самар-лейте санго свати себуан сейшель креол сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал тай тамил телугу тиграй тожик тотонак тотор тсвана тсонга тувалу тумбука турк туркман туркман (кирилл ёзувида) украин урду фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга читонга (Малави) чичева чичемба швед шона эстон эфик япон ўзбекча қирғиз қозоқ\n«Қўриқчи минораси» (тадқиқ сони) | Ноябрь 2014\nҚай йўсин ҳар бир жамоатда оқсоқол ва жамоат хизматкорлари тайинланишади?\nМилодий биринчи асрда ҳаворий Павлус Эфесдаги жамоатда хизмат қилган оқсоқолларга шундай деб ёзган: «Ўзингизга ва бутун сурувга диққат қилинглар. Сизлар, Худо Ўз Ўғлининг қони эвазига сотиб олган жамоатга чўпонлик қилиш учун, муқаддас руҳ орқали шу сурув ичида нозир этиб тайинлангансизлар» (Ҳавор. 20:28). Хўш, бугунги кунда оқсоқол ва жамоат хизматкорларини тайинлашда муқаддас руҳнинг аҳамияти қандай?\nБиринчидан, Худо Каломининг ёзувчилари муқаддас руҳ ёрдамида оқсоқол ва жамоат хизматкорлари мос келиши керак бўлган талабларни қаламга олишган. Оқсоқоллар учун ўн олтита талаб 1 Тимўтийга 3:1–7 да санаб ўтилган. Қолаверса, Титусга 1:5–9 ҳамда Ёқуб 3:17, 18 каби оятларда ҳам шундай талабларни топсак бўлади. Жамоат хизматкорлари учун эса талаблар 1 Тимўтийга 3:8–10, 12, 13 да келтирилган. Иккинчидан, тавсия берадиган ва тайинлайдиганлар, биродар Муқаддас Китобдаги талабларга мос келиш-келмаслигини аниқлаш мақсадида Яҳовага сидқидилдан ибодат қилиб, уларни тўғри йўналтиришини сўрашади. Учинчидан, биродар ўз ҳаётида муқаддас руҳ самарасини намоён этиши даркор (Галат. 5:22, 23). Шу тариқа, тайинлашнинг бутун жараёни Аллоҳнинг руҳи таъсири остида ўтади.\nБундай биродарларни ким тайинлайди? Авваллари барча тавсиялар, жумладан оқсоқол ва жамоат хизматкори этиб тайинлаш учун мўлжалланган тавсиялар маҳаллий филиалга юбориларди. Бу тавсиялар Етакчи кенгаш томонидан тайинланган биродарлар кўриб чиқишарди ва киши муайян вазифага тайинланарди. Сўнг, филиал оқсоқоллар кенгашига хабар берарди. Оқсоқоллар биродарнинг вазифага тайинлангани ҳақида айтиб, ундан хоҳиши ва топшириқни қабул қилишга лаёқати борасида сўрашарди. Натижада, бу ҳақда жамоатда эълон қилинарди.\nҚизиқ, бундай тайинланиш биринчи асрда қандай юз берган? Ҳаворийлар биродарларга гоҳида ўзгача вазифаларни беришган, масалан, етти кишини тайинлаб, уларга бевалар учун кундалик ризқ-рўзни тақсимлашдек вазифани топширишган (Ҳавор. 6:1–6). Бироқ ўша кишилар, бу қўшимча вазифани олишдан олдин ҳам оқсоқол сифатида хизмат қилишарди.\nГарчи, Муқаддас Ёзувларда ҳар бир вазифа қай йўсин тайинлангани ҳақида батафсил тушунтирилмаган бўлса-да, бу қандай қилинганининг айрим кўрсатмалари ёзилган. Мисол учун, Павлус ва Барнабо биринчи ваъзгўйлик сафаридан қайтаётиб, «ҳар бир жамоатда оқсоқолларни тайинлашди ва ибодат қилиб, рўза тутгандан кейин уларни ўзлари ишонган Яҳованинг қўлига топширишди» (Ҳавор. 14:23). Йиллар ўтгач, Павлус у билан тарғибот сафарида бирга бўлган Титусга қуйидагича ёзган: «Мен сенга буюрганимдай қолган ишларни тўғрилаб, ҳар бир шаҳарда оқсоқолларни тайинлашинг учун сени Критда қолдирдим» (Титус. 1:5). Шу сингари, Павлус у билан бирга кўп марта сафарга борган Тимўтийга ҳам шундай масъулиятни топширган (1 Тим. 5:22). Кўриб турганимиздай, ўшанда вазифаларни ҳаворийлар ва Қуддусдаги ёши улуғ кишилар эмас, балки кўчма нозирлар тайинлашган.\nМуқаддас Китобдаги ушбу маълумотга асосланиб, Яҳова Шоҳидларининг Етакчи кенгаши оқсоқол ва жамоат хизматкорларини тайинлаш борасида ўзгариш киритди. 2014 йил сентябрь ойидан бошлаб, тайинланиш қуйидагича амалга оширилади: ҳар бир кўчма нозир ўз туманида қилинган тавсияларни синчковлик ила кўриб чиқади. Жамоатларга ташрифи давомида, у ҳар бир тавсия қилинган биродар билан иложи борича хизматда яқиндан ҳамкорлик қилиб, у билан яхшироқ танишишга интилади. Маҳаллий оқсоқоллар кенгаши билан тавсияларни муҳокама қилгач, кўчма нозир ўз туманида оқсоқол ва жамоат хизматкорларини тайинлаш масъулиятига эга. Шу йўсин, бу биринчи асрда бўлгани каби амалга оширилади.\nОқсоқоллар, биродарнинг Муқаддас Китобдаги талабларга мос келишини туман нозири билан муҳокама қилишяпти (Малави)\nУшбу жараёнда турли вазифаларни ким тақсимлайди? Ҳар доимгидай, «ишончли ва ақлли хизматкор» уйидагиларга ризқ-рўз бериш масъулиятига эга (Мат. 24:45–47). Бунга, муқаддас руҳ ёрдамида Худонинг Каломини тадқиқ қилиш киради. Сабаби, улар жаҳон бўйлаб жамоатларни ташкиллаштириш борасида Муқаддас Китобдаги меъёрларга қандай амал қилиш мумкинлиги ҳақида йўл-йўриқ тақдим этишади. Шунингдек, ишончли хизматкор барча туман нозирларини ва Филиал қўмитаси аъзоларини ҳам тайинлайди. Ўз навбатида ҳар бир филиал, тақдим этилган йўл-йўриққа риоя қилиниши учун амалий ёрдам беради. Ҳар бир оқсоқоллар кенгаши, улар Худонинг жамоатида тайинлашга тавсия этаётган биродар Муқаддас Китобдаги талабларга мос келаётганини кўриб чиқишга бурчлидир. Ҳар бир туман нозири эса, оқсоқолларнинг тавсияларини диққат ва ибодат ила кўриб чиқиш ҳамда мос келганларни тайинлашдек жиддий масъулиятга эга.\nТайинланиш қай йўсин амалга оширилишини тушунсак, бу жараёнда муқаддас руҳнинг аҳамиятини яхшироқ англаб етамиз. Шунда, имонлилар жамоатида тайинланган кишиларга янада ишониб, уларни ҳурмат қила оламиз (Иброн. 13:7, 17).\nТАЙИНЛАШ ЖАРАЁНИДА ҚАТНАШАДИГАНЛАРНИНГ ВАЗИФАЛАРИ\nЖамоатларни ташкиллаштириш борасида Муқаддас Китобдаги меъёрларга қандай амал қилиш мумкинлиги ҳақида йўл-йўриқ тақдим этади. Туман нозирларини ва Филиал қўмитаси аъзоларини тайинлайди.\nЕтакчи кенгаш берган йўл-йўриққа риоя қилиниши учун амалий ёрдам кўрсатади.\nТайинланишга тавсия этилган биродар Муқаддас Китобдаги талабларга мос келаётганини кўриб чиқишга бурчли.\nОқсоқолларнинг тавсияларини диққат ва ибодат ила кўриб чиқиш ҳамда мос келганларни тайинлашдек жиддий масъулиятга эга.\nТАВСИЯ ЭТИЛГАН БИРОДАР:\nМуқаддас руҳ самарасини намоён этиб, Худо Каломидаги талабларга мос келиши керак.\nВаҳий 11- бобда айтилган иккита шоҳид ким?\nВаҳий 11:3 да 1 260 кун башорат қиладиган икки шоҳид ҳақида гап боради. Кейинчалик воқеада айтилишича, йиртқич ҳайвон «ғолиб чиқиб, уларни ўлдиради». Бироқ «уч ярим кундан сўнг» иккита шоҳид ҳаётга қайтарилади ва буни кўрганлар ниҳоятда ҳайратланади (Ваҳ. 11:7, 11).\nБу икки шоҳид ким? Воқеада келтирилган тафсилотлар уларнинг кимлигини аниқлашимизга ёрдам беради. Биринчидан, улар «иккита зайтун дарахти ва иккита чироқпоя сифатида тасвирланган» (Ваҳ. 11:4). Бу, Закариёнинг башоратида келтирилган чироқпоя ва иккита зайтун дарахтини ёдимизга соляпти. Ушбу зайтун дарахтлари «бутун оламнинг Раббийси олдида хизмат қиладиган» ҳоким Зарубобил ва олий руҳоний Ёшуани тасвирлаган (Закр. 4:1–3, 14). Иккинчидан, ўша иккита шоҳид Мусо ва Илёс пайғамбар қилган мўъжизаларга ўхшаш аломатлар кўрсатишгани ҳақида ёзилган (Ваҳий 11:5, 6 ни Саҳрода 16:1–7, 28–35 ва 3 Шоҳлар 17:1; 18:41–45 билан солиштиринг).\nВаҳий ва Закариё китобларидаги иккита тафсилот умуман олганда нимани англатади? Уларнинг иккиси ҳам, қийин синов дамларида бошқарувни ўз зиммасига олган Худонинг мойланган хизматчиларига ишора қилмоқда. Ваҳий 11- бобдаги башорат амалга ошиши учун, бошқарувни зиммасига олган мойланган биродарлар 1914 йили Худонинг Шоҳлиги самода ўрнатилганда «жул кийимда» уч ярим йил ваъз қилишган.\nЖул кийимда ваъз қилишнинг якунида, мойланганлар қисқа муддат, яъни рамзий уч ярим кунга қамалганда маънавий жиҳатдан ўлдирилган эди. Душманларнинг назарида Аллоҳ хизматчиларининг фаолияти тўхтатилди ва улар бундан жуда қувонишди (Ваҳ. 11:8–10).\nАммо башорат ҳақ бўлиб чиқяпти, зеро уч ярим кун тугагач, икки шоҳид ҳаётга қайтарилган. Мойланганлар нафақат қамоқдан озод этилган, балки садоқатни сақлаб қолган бу кишилар Ҳазрати Исо Масиҳ орқали Аллоҳдан ўзгача топшириқ олган. Улар, 1919 йили охирзамонда Худо халқининг маънавий эҳтиёжларига ғамхўрлик қилиш учун «ишончли ва ақлли хизматкор» этиб тайинланганлар орасида бўлишган (Мат. 24:45–47; Ваҳ. 11:11, 12).\nҚизиғи шундаки, Ваҳий 11:1, 2 да ушбу ҳодисалар рамзий маъбадни ўлчаш вақти билан боғланган. Малаки 3- бобида ҳам поклаш вақтидан сўнг юз берган шунга ўхшаш текширув ҳақида айтилган (Мал. 3:1–4). Бундай текширув ва поклаш иши қанча давом этган? У 1914 йилдан то 1919 йилнинг биринчи ярмигача давом этган. Бу давр Ваҳий 11- бобда тилга олинган 1 260 кунни (42 ой) ҳам, рамзий уч ярим кунни ҳам ўз ичига олади.\nЯҳова рамзий поклаш ишини ташкил этиб, яхши ишлар учун ўзгача халқни поклаётганидан жуда ҳам бахтиёрмиз! (Титус. 2:14). Шунингдек, қийин синов дамларида бошқарувни ўз зиммасига олаётган ва рамзий икки шоҳид сифатида хизмат қилаётган садоқатли мойланганларнинг ўрнагини ниҳоятда қадрлаймиз *.\n^ 18- х.б. Кўпроқ маълумот олиш учун «Қўриқчи минораси»нинг 2013 йил 15 июль сонидаги 22- саҳ. 12- х.б. қ.\nЎқувчиларнинг саволлари2014 йил ноябрь\n«ҚЎРИҚЧИ МИНОРАСИ» (ТАДҚИҚ СОНИ) Ноябрь 2014\nЎқувчиларнинг саволлари — 2017 йил август\nЎқувчиларнинг саволлари — Июль 2017\nЎқувчиларнинг саволлари — Февраль 2017\nЎқувчиларнинг саволлари — Сентябрь 2016